10 Panduan Mudah Bawa Ibu Bapa Yang Sudah Tua Travel Bersama Anda

Nota Editor: Perkongsian ini adalah daripada Cik Siti Maizan Basar khas untuk terbitan di Vocket. Semoga ia dapat dijadikan panduan untuk anda yang berniat membawa ibubapa travel bersama.

Salah satu tip untuk murah rezeki adalah dengan mengembirakan hati ibubapa. Mereka pun teringin juga nak berjalan sebenarnya, cuma tak nak susahkan anak-anak.

Tujuan saya disini adalah untuk berkongsi melancong bersama mak saya. Sebab ramai dikalangan rakan-rakan serta orang di luar sana yang menjadikan ibubapa yang uzur sebagai alasan untuk tidak membawa mereka bersama.

Selalunya kita bercuti bersama rakan, pasangan atau keluarga. Tapi ramai yang menjadikan mak dan ayah yang berkerusi roda atau tidak kuat berjalan sebagai kekangan untuk melancong. Pelbagai alasan dan rungutan.

Sebenarnya anda silap. Bawa mereka selagi mereka mampu untuk melihat dunia luar ini. Jadikan ini sebahagian hadiah untuk mereka. Oh, mesti ramai yang mengencam kami, baik bawa pergi umrah dan haji.

Bagi pengetahuan anda semua, itu memang wajib untuk anak yang berkemampuan dan pastikan mereka ada mahram ketika di sana.

Jika tidak mampu, bawa ke taman atau melancong dalam Malaysia pun sudah memadai. InsyAllah.

Bersiap sedia untuk berkorban duit. Membawa orang tua, budget besar sikit.

Pastikan anda ketepikan setiap bulan dan paling bagus berpakat la adik beradik untuk sama-sama menyimpan bagi peruntukan mak/ayah anda ketika di sana. Pastikan ikut kemampuan.

1. Pastikan passport dan barang keperluan untuk mak anda mencukupi.

2. Dalam flight jangan harapkan pamugara and pamugari. Walaupun itu kerja mereka. Anda kena layan ibubapa anda.

3. Check in and Check out di Airport nanti jangan terkejut, anda sekeluarga berpeluang menjadi tetamu VVIP.

4. Bawa ubat-ubatan seperti penandol, ubat cakit perut, minyak panas, minyak angin dll ketika keluar berjalan.

5. Pastikan plastik, air mineral, selendang, blanket, tisu basah, coklat, baju, pakaian dalam mak anda dibawa.

Penting jika situasi cuaca sejuk. Ingat, kadangkala anda tidak sempat untuk membawa mak anda ke tandas, jadi perlu ada pakaian untuk mereka ketika keluar melancong.

6. Kerusi roda penting jika mak anda tidak dapat berjalan dengan baik. Bergilir-gilir menolak kerusi roda mak ye.

7. Sentiasa bertanya keadaan mereka. Contoh, nak makan tak?, haus tak, mak nak pergi tandas tak?

8. Waktu shopping, tanya mak anda barang apa yang mereka mahu. Layan mereka membeli belah. Jika harga diluar kemampuan anda, terus terang kepada mereka. Jangan terkejut jika mereka suka bershopping. Hahahaha.

9. Bila solat pastikan mereka dahulu. Pakaikan stokin, betulkan tudung mereka, bentangkan sejadah mereka barulah anda pergi mengambil wuduk.

10. Bila bergambar, susah betul mereka nak senyum. Buat macam adik aku, guna tangan untuk buatkan mereka senyum. Hahahaha.

Bawalah ibu bapa anda melancong. Jangan jadikan alasan keadaan mereka sebagai kekangan untuk anda bergembira ketika kita melihat dunia luar.

Baca lagi: 18 Perkara Penting Yang Wajar Anda Ambil Tahu Sewaktu Travel Solo

LIKE dan FOLLOW Vocket di Facebook serta Instagram


‘AIZATBAKERCO’ Kedai Bundle Yang Anda Perlu Singgah Jika Ke Batu Pahat

Aizat Baker antara penjual kasut bundle (dan ada juga barang baharu) terkenal di Instagram. Physical shop AIZATBAKERCO(ABC) terletak di Batu Pahat dan kalau anda yang mencari pakaian dan kasut yang rare, singgahlah ke ABC andai singgah di Batu Pahat. Pasti puas hati.


Panduan Mudah Buat Anda Yang Pening Antara Kena Qada’ Puasa Atau Bayar Fidyah

Hai, masih belum terlambat untuk kami ucapkan Selamat Menyambut Hari Raya Aidilfitri kepada semua pembaca Vocket yang awesome! Kepada yang bujang tu, bila nak kahwin? Selepas sebulan berpuasa, hari raya merupakan hari yang sangat dinanti-nantikan oleh semua. Baik yang berpuasa penuh dan juga tidak penuh. Eh!

Seperti yang kita tahu, dalam Islam mereka yang gagal menggantikan puasa akan dikenakan Fidyah sebagai denda. Namun, ramai rupanya yang masih keliru di antara perlu qada’ iaitu ganti puasa atau perlu membayar Fidyah. Oleh itu, di sini kami sertakan panduan mudah untuk rujukan anda.

Memetik daripada laman Majlis Agama Islam Negeri Johor, Fidyah bermaksud:

Fidyah merupakan bayaran denda yang dikenakan terhadap individu Islam yang tidak dapat menggantikan puasanya di Bulan Ramadhan pada satu tahun sehingga tiba Bulan Ramadhan tahun berikutnya.

Hukum membayar Fidyah adalah WAJIB sebagaimana firman Allah SWT dalam Surah Al-Baqarah ayat 184 yang bermaksud :
“……Dan wajib atas orang-orang yang tidak terdaya berpuasa (kerana tua dan sebagainya) membayar Fidyah iaitu memberi makan kepada orang miskin”.

Walaupun fidyah telah dibayar, namun bagi mereka yang sengaja meninggalkan puasa atau kepada golongan tertentu, puasa yang ditinggalkan tetap wajib diganti mengikut bilangan hari yang ditinggalkan.

Siapa yang kena qada’ puasa dan bayar Fidyah?

1. Orang yang meninggalkan puasa Ramadhan kerana uzur syar’ie ( musafir, haid atau nifas atau wiladah ), sakit yang ada harapan sembuh.

Denda: Wajib Qada’ puasa.
* Sekiranya hingga datang Ramadhan berikutnya dia tidak ‘menggantikan puasanya, maka wajib dia Qada’ puasa dan membayar Fidyah.

2. Orang yang sakit yang tiada kemungkinan atau harapan untuk sembuh yang disahkan oleh doktor tidak boleh berpuasa.

Denda:
1) Tidak wajib Qada’ puasa.
2) Wajib bayar Fidyah pada tahun tersebut.

3. Ibu hamil atau yang masih menyusui anaknya yang tidak berpuasa di Bulan Ramadhan dengan sebab bimbang akan kesihatan dirinya sahaja atau bimbang akan kesihatan dirinya dan janinnya / anaknya.

Denda:
1) Wajib Qada’ puasa.
2) Tidak wajib bayar Fidyah.
* Sekiranya hingga datang Ramadhan berikutnya dia tidak ‘menggantikan puasanya, maka wajib dia Qada’ puasa dan membayar Fidyah.

4. Orang yang telah meninggal dunia dan tidak sempat menggantikan puasanya.

Denda: Tanggungjawab membayar Fidyah si mati dilaksanakan oleh waris-warisnya mengikut bilangan hari yang ditinggalkan.

Macam mana nak kira kadar bayaran Fidyah mengikut hari yang ditinggalkan? Ok, senang sahaja. Anda boleh kira secara online melalui laman web zakat selangor di sini.

Nota: Kadar fidyah dikira berdasarkan kadar harga beras (makanan asasi penduduk) semasa iaitu sebanyak secupak. Kadar tersebut berubah mengikut harga yang ditetapkan pemerintah di sesuatu tempat. Beras tersebut hendaklah diberi makan kepada fakir dan miskin dan bukan berbentuk wang tunai, pakaian dan sebagainya.


Panduan Buat Bakal Jemaah Haji Dan Umrah Jika Tersasar Arah Di Masjidil Haram

Sejak Ramadan lalu ramai jemaah bertanya kepastian kepada saya tentang kawasan Shamia – iaitu bangunan baru yang dibina selaku “sayap” pembesaran ruang solat daripada Masjidil Haram.

Dalam projek ini suami dan warga kerja beliau turut terlibat dalam aspek pemasangan komponen dome (kubah) yang diperbuat daripada bahan teknologi tinggi German iaitu Komposit.

Menjawab kepada persoalan para jemaah yang tersasar ke kawasan Shamia ini hingga sesat untuk mencari jalan pulang ke hotel penginapan mereka, secara peribadi nasihat saya lebih wajar untuk kekal berada berdekatan sekitar bangunan asal Masjidil Haram.

Bangunan asal ini merujuk kepada kawasan sisi 360 darjah pusingan tawaf mengelilingi Kaabah (rujuk gambar yang tertera “Shamia”).

Saya hanya pernah sekali ke kawasan ini pada Ramadan 2013 sewaktu dalam proses pembangunan dan tidak lagi bercadang berjalan agak jauh ke Shamia sedangkan saya sentiasa ingin solat di hadapan Kaabah.

Jarak perjalanan dari kawasan Shamia ke arah Kaabah sedikit jauh kerana pintu laluan masuk utama Shamia terletak di bahagian belakang dan sisi tepi Safwa Marwa (laluan Saei).

Saya simpati pada jemaah yang kecewa membawa ibunya yang sudah uzur dari hotel penginapan (sekitar kawasan menara jam) ke kawasan Shamia yang lebih luas, selesa dan berhawa dingin untuk solat malah tercari-cari di mana ruang untuk melihat Kaabah.

Jika jemaah solat di bangunan Shamia jemaah tidak dapat melihat sisi Kaabah walaupun dari jarak jauh kerana ia terhalang dengan bangunan asal Masjidil Haram.

Tentu sekali tujuan utama jemaah haji mahu pun umrah adalah untuk sentiasa berpeluang menatap Kaabah yang penuh rahmat dan besar ganjaran serta mustajab doanya, inshaAllah.

Cari lah peluang sebaik mungkin untuk solat di dalam kawasan Masjidil Haram, kebiasaannya 30 minit – 45 minit sebelum azan solat fardhu berkumandang pintu-pintu utama Masjidil Haram akan ditutup oleh mudir / pegawai keselamatan.

Jangan khuatir. Ruang solat di aras 1 & 2 Masjidil Haram masih luas. Jemaah boleh menaiki eskalator yang terdapat di luar kiri pintu masjid (contohnya di Gate 91 / 92). Eskalator ini adalah akses laluan untuk memasuki ruang solat aras atas.

Jika masih tiada rezeki untuk solat di dalam masjid, tunggu sehingga selesai azan berkumandang, jemaah boleh solat di dataran luar Masjidil Haram. Pasti kan sentiasa membawa sejadah (saiz kecil memadai).

Usai solat fardhu pintu-pintu laluan masuk ke dalam Masjidil Haram akan dibuka seperti biasa, ambil peluang ini untuk menatap Kaabah sebaiknya & sepuasnya.

Baca: 23 Tip Tunaikan Umrah Di Mekah Dan Madinah

Andai jemaah tersasar dari pintu masuk, jangan panik dan gusar. Pandang ke menara jam sebagai pandu arah yang akan menghala jemaah ke pintu laluan utama Masjidil Haram.

Bertanya lah kepada pegawai keselamatan (berpakaian seragam rasmi warna coklat / celoreng askar) yang berlegar di sekitar kawasan masjid (jika tiada kelibat Pegawai Tabung Haji) arah ke hotel penginapan jemaah dengan menunjukkan kad pengenalan diri yang tertera nama hotel.

Mereka tentu sekali sangat berbesar hati akan membawa jemaah pulang ke hotel penginapan dengan selamat. Elakkan dari bertanya kepada jemaah-jemaah lain yang kurang arif bagi mengelakkan anda tersasar lebih jauh.

Ujian sebagai tetamu agung Allah terselindung hikmah penuh kemanisan. Keselesaan untuk solat itu ada dimana-mana, yang kita raih adalah melihat rahmat keagungan Allah – Baitullah.

Ia adalah coretan pengalaman peribadi saya yang sentiasa menyelit di antara ratusan ribu duyufurRahman mencari sejengkal ruang untuk solat. Pengalaman ini lah yang banyak mengajar saya kesabaran, peluh yang menitik tatkala solat itu erti kepuasan & keinsafan.

Moga perjalanan ibadah Haji / Umrah jemaah sentiasa dibawah payung lindungan Allah.

Nota: Bangunan Masjidil Haram sedang dinaiktaraf dengan pesat demi keselesaan para jemaah dan bagi menampung jumlah jemaah yang semakin meningkat saban tahun.

Kawasan sekitar Masjidil Haram juga dari semasa ke semasa lebih luas, berlumba-lumba malah berasak-asak dengan jemaah yang lain untuk mencari ruang solat. Maka kekal kan niat untuk menunaikan solat dan berdoa melihat KAABAH – nikmat anugerah yang tiada tandingan.

Jangan pernah takut dan sangsi, pengalaman di Tanah Suci pasti menjadi memori abadi. Kerana bayangan Baitullah yang akan sentiasa dirindui.

Baca lagi: 5 Tips Buat Anda Yang Mahu Ke Mekah Buat Pertama Kali


Panduan DIY Itinerari Ke Annapurna Base Camp (ABC) Di Nepal Dengan Bajet RM1500

Kalau kelmarin anda telah membaca mengenai 10 Trivia Yang Anda Perlu Tahu Sebelum Ke Annapurna Base Camp, kali ini saya akan huraikan mengenai itinerary 9 hari 8 malam ke Annapurna Base Camp dengan bajet RM1500 (ALL-IN).

Kos yang akan dihuraikan termasuk tiket return penerbangan dari KUL-KTM-KUL, visa, insurans perjalanan, permit mendaki, pengangkutan darat, makanan dan penginapan.

Untuk pengetahuan anda, ini adalah trip berdua. Jadi ada beberapa kos yang akan dibahagi 2 orang seperti kos taxi dan penginapan. Selebihnya adalah kos individu.

Mungkin pengangkutanan yang saya gunakan agak rare kerana saya tidak menggunakan tourist bus / penerbangan domestik dek kerana kekangan masa dan kos.

Trip ini sesuai untuk anda yang suka mencuba sesuatu yang baru dan bukan jenis trip santai. Terutamanya perjalanan dari Kathmandu-Pokhara-Kathmandu. Nak tahu kenapa? Anda kena rasainya sendiri!

Tiba di Kathmandu agak lewat pada pukul 3PM kerana flight delay. Oleh kerana visa telah dibuat di Kedutaan Nepal di KL, kami tak perlu beratur di lapangan terbang untuk mendapatkan visa-on-arrival.

Terus ambil teksi menuju Nepal Tourism Board (NTB). Tibanya di NTB segera mengisi borang untuk mendapatkan permit ACAP & TIMS card. Proses mendapatkan permit mengambil masa 20 minit.

TIMS Card berwarna hijau untuk individual trekkers, manakala group trekkers yang dibawa oleh travel agency akan diberi kad berwarna biru.

Setelah permit siap, terus kami berjalan kaki menuju Thamel Road untuk membeli/menyewa beberapa kelengkapan mendaki seperti sleeping bag, snow cap dan glove.

Selesai urusan di Thamel Road, menunjukkan pukul 6PM, terus bergegas mengambil taxi ke New Bus Park.

Di New Bus Park, pergi ke kaunter tiket, katakan kepada penjual tiket hendak ke Pokhara. Bas bertolak jam 7PM dari New Bus Park Kathmandu ke Pokhara.

Dijangka tiba di Pokhara pada pukul 6AM. Bermakna anda akan bermalam dalam bas.

Perlu diingat, ini bukanlah tourist bus. Ini merupakan bas awam iaitu bas henti-henti yang mengangkut manusia dan juga barangan. Bas malam ini hanya ada satu sahaja waktu berangkatannya, iaitu pada pukul 7PM.

Di celah-celah kesibukan Thamel Road Kathmandu adalah syurga untuk membeli barangan outdoor terutamanya aksesori hiking.

Pada yang nak merasai bagaimana rakyat marhaen Nepal pulang ke kampung halaman, boleh cuba menaiki bas ini. Perlu diingatkan, ini bukanlah pengangkutan utama para pengembara di Nepal. B

ahkan tidak digalakkan naik kerana bas bergerak pada waktu malam dan akan melalui lereng-lerang gunung yang curam dan bahaya.

Jika anda berhajat untuk naik bus yang lebih selesa, iaitu tourist bus, sila naik bas pada keesokan paginya pada pukul 7AM, contohnya seperti Greenline Bus Nepal berharga $23 sehala termasuk makan tengahari.

Kos hari pertama
Taxi dari Tribhuvan International Airport -NTB: Rs. 800/2 = Rs.400
Taxi dari Thamel Road – New Bus Park: Rs. 500/2 = Rs.250
Bas malam dari Kathmandu – Pokhara = Rs. 400
Lunch dan Dinner: Rs.450
Jumlah ground kos hari pertama: Rs.1500

Tiba di Pokhara pada jam 6AM, tunggu bas ke Nayapul tiba di perhentian bas. Jika anda terdengar konduktor bas menjerit “Baglung Beni! Baglung Beni!”, naik bas tersebut dan katakan pada pemandu bas untuk turunkan anda di Nayapul.

Perjalanan mengambil masa 2 jam. Setibanya di Nayapul, sarapan sebentar di gerai berhampiran dan mulakan langkah kaki menuju destinasi pertama, iaitu Ghandruk. Memulakan hiking pada jam 11AM dan tiba di Ghandruk pada jam 5PM.

Kos harian saya sepanjang trek adalah Rs.1,500/hari. Kos merangkumi makan 3X dan penginapan.

Purata harga satu bilik dengan twin bed adalah Rs.300/malam.

Kos hari ke-2
Bas dari Pokhara ke Nayapul: Rs.150
Breakfast:Rs.300
Lunch:Rs.400
Dinner: Rs.500
Penginapan di Ghandruk: Rs.300/2 = Rs: 150
Jumlah ground kos hari ke-2: Rs.1500

Memulakan pendakian seawal 7AM. Perjalanan dari Ghandruk menuju Lower Sinuwa mengambil masa selama 9 jam termasuk take five dan makan tengahari. Jika anda masih mempunyai masa, boleh lajak terus ke Upper Sinuwa dengan pemandangan menghadap snow capped mountains.

Jumlah ground kos hari ke-3: Rs.1500 (Makan 3X dan penginapan)

Seeloknya mulakan hiking anda sebaik sahaja matahari mulai terbit. Kerana kita ada lebih banyak masa untuk berehat jika kepenatan.

Hari ke-4 dari Lower Sinuwa anda akan melepasi beberapa pit stop iaitu Upper Sinuwa, Bamboo, Dovan, Himalaya dan juga Deurali sebagai pit stop terakhir.

Pendakian yang sangat banyak diikuti dengan ribuan tangga yang akan anda daki sepanjang trek. Perjalanan mengambil masa kira-kira 9 jam.

Jumlah ground kos hari ke-4: Rs.1500 (Makan 3X dan penginapan).

Perjalanan hiking hari ini agak pendek iaitu cuma 4 jam dari Deurali menuju ABC. Ambillah masa anda menikmati pemandangan sekitar banjaran Himalaya yang amat menakjubkan.

Usah terburu-buru untuk tiba ke ABC. Jika anda mengalami sebarang simptom AMS, berehat sejenak dan minum air secukupnya atau langsung turun ke kawasan yang lebih rendah perlahan-lahan kerana khuatir AMS yang anda alami memudaratkan anda.

Jumlah ground kos hari ke-5: Rs.1500 (Makan 3X dan penginapan)

Perjalanan kali ini lebih banyak menurun. Tetapi itu tidak bermakna laluannya mudah.

Jika anda sempat sampai ke Lower Sinuwa lebih awal, anda boleh lajakkan perjalanan anda terus ke Chomrong kerana jarak dari Lower Sinuwa ke Chomrong hanya 2 jam perjalanan dan laluannya mudah.

Jumlah ground kos hari ke-6: Rs.1500 (Makan 3X dan penginapan)

Memulakan perjalanan kami tepat jam dari Lower Sinuwa. Dimulakan dengan menuruni lereng-lereng bukit dan akan mula mendaki semua sebaik anda melintasi suspension bridge yang menghubungkan Lower Sinuwa dan Chomrong.

Tersasar dari laluan yang sebenar semasa dalam perjalanan dari Chomrong ke Jinhu membawa kami melalui tempat ini.

Jika anda ingin menikmati kolam air panas, boleh bermalam di Jinhu. Kami berdua tidak berminat untuk berendam, maka teruskan perjalanan melalui New Bridge, Kyumi hingga ke Sewee.

Sampai di Sewee, anda ada 2 pilihan. Iaitu teruskan berjalan kaki hingga ke Nayapul, ataupun naik kenderaan yang sedia menunggu para hikers di Sewee menuju destinasi seterusnya.

Jika anda bernasib baik, terdapat bas yang akan terus menghantar anda ke Pokhara hanya Rs.400.

Kerana bas tiada ketika itu, kami menaiki taxi dari Sewee menuju Nayapul, tempat permulaan hiking kami untuk mengambil barangan yang kami simpan.

Taxi berharga Rs.4000 sehala. Perjalanan dari Sewee ke Nayapul mengambil masa 40 minit.

Dari Nayapul, tunggu sehingga public bus tiba. Naik public bus, menuju Pokhara. Perjalanan mengambil masa 2 jam.

Tiba di Pokhara, jalan kaki ke Lakeside, dan bermalam di sana. Kami pilih Hotel Grand Holiday, Pokhara. Harganya Rs.2730 per malam.

Kos hari ke-7
Breakfast:Rs.300
Lunch:Rs.400
Dinner: Rs.500
Taxi dari Sewee ke Nayapul: Rs.4000/2 = Rs.2000
Bas dari Nayapul ke Pokhara: Rs.150
Hotel Grand Holiday, Pokhara: Rs.2730/2 = Rs: 1365
Jumlah ground kos hari ke-7: Rs.4715

Hari untuk pulang ke Kathmandu! Kali ini mencuba pengangkutan lain iaitu microbus atau lebih dikenali sebagai van.

Dari Lakeside, Pokhara berjalan kaki sehingga Srijana Chowk (kaunter tiket microbus). Perjalanan agak jauh, boleh naik taxi jika mahu.

Microbus dari Pokhara ke Kathmandu berangkat setiap 1 jam. Terdapat beberapa operator yang menyediakan perkhidmatan microbus. Perjalanan dari Pokhara ke Kathmandu mengambil masa 6-7 jam.Tiket berharga Rs.500 seorang.

Untuk simpanan bagasi, dikira lain harga. Satu bagasi Rs.150. Tepat jam 4PM microbus berangkat dan tiba di Kathmandu pada jam 11PM. Naik taxi menuju Thamel Road.

Check-in Andes House. Recommended! 3 minit berjalan kaki ke restoran halal.

Kos hari ke-8
Breakfast: Termasuk dalam penginapan
Lunch: Rs.500
Dinner: 300
Microbus dari Pokhara ke Kathmandu: Rs.500 + Rs.150 (luggage)
Teksi ke Thamel Road: Rs.700/2 = Rs.350
Andes House, Thamel: Rs.1850/2 = Rs.925
Jumlah ground kos hari ke-8: Rs.2825

Hari terakhir di Nepal. Sarapan telah disediakan oleh Andes House. Sempat bersiar-siar di Thamel Street, membeli ole-ole dan makan tengahari buat kali terakhir di Kathmandu.

Jam 1.30PM, check-out hotel dan berangkat ke Thribuvan Internationl Airport menaiki taxi. Pesawat AirAsia berlepas jam 3PM dan tiba di KLIA2 pada jam 10.15PM.

Kos hari ke-9:
Breakfast:Termasuk dalam penginapan
Lunch:Rs.500
Taxi ke Airport: Rs.600/2 = Rs.300
Jumlah ground kos hari ke-9: Rs.800

Baca: Senarai ‘Packing List’ Untuk Anda Yang Nak Ke Annapurna Base Camp (ABC) Di Nepal

1. Tiket AirAsia KL-Kathmandu-KL = RM540 (Harga promo. Beli pada promo bulan Mac, berlepas pada akhir Disember)

2. Visa Nepal = RM95 (buat di Nepal Embassy, Wisma Paradise, KL)

3. Insurans Perjalanan (9 hari): RM85 (AIG Travel Guard – Standard)

Jumlah keseluruhan termasuk tiket penerbangan dan visa & insurans: RM 650 (Ground cost) + RM 540 (Tiket pesawat) + RM 95 (Visa) + RM85 (Insurans) = RM 1370 (all-in)

1. Sediakan RM200-300 sebagai wang kecemasan dan rental deposit untuk sleeping bag (jika mahu menyewa sleeping bag di Thamel Road / Pokhara)

2. Terdapat banyak jalur pendakian menuju Annapurna Base Camp. Nayapul antara point permulaan yang paling popular dan mudah diekses dengan pengangkutan awam.

3. Adalah digalakkan memperuntukkan satu hari tambahan dalam itinerary anda sebagai persediaan menghadapi sebarang kemungkinan yang berlaku sepanjang trek.

4. Jika anda berhasrat memasukkan Poon Hill dalam itinerary, anda memerlukan sekurang-kurangnya 11 hari untuk melengkapkan trip anda.

Itinerary Annapurna Base Camp via Poon Hill adalah seperti berikut:

Annapurna Base Camp via Poon Hill
Day 1: KL-Kathmandu-PokharaDay
2 (hiking day): Pokhara – Nayapul – Birethanti – Thikedhunga – Ulleri
Day 3 (hiking day): Ulleri – Ghorepani
Day 4 (hiking day): Ghorepani – Poon Hill – Tadapani
Day 5 (hiking day): Tadapani – Chomrong – Lower Sinuwa
Day 6 (hiking day): Lower Sinuwa – Upper Sinuwa – Bamboo – Dovan – Himalaya – Deurali
Day 7 (hiking day): Deurali – MBC – ABC
Day 8 (hiking day): ABC – MBC – Deurali – Himalaya – Dovan – Bamboo – Lower Sinuwa
Day 9 (hiking day): Lower Sinuwa-Chomrong-Jinhu–New Bridge–Kyumi–Sewee-Pokhara
Day 10: Pokhara – Kathmandu
Day 11: Kathmandu – Kuala Lumpur

Semoga artikel ini bermanfaat untuk merangka perjalanan anda menuju Annapurna Base Camp, Nepal. Selamat mengembara!

Baca lagi: Putus Cinta Bawa Aku Mendaki Annapurna Base Camp (ABC) Meski Tanpa Persediaan


Panduan Mudah Menjejak Makam Saad Bin Abi Waqqas Di Guangzhou, China

Selain terkenal sebagai pusat memborong barangan murah, Makam Saad Bin Abi Waqqas juga merupakan salah satu tarikan yang popular di Guangzhou terutama di kalangan pelancong Islam. Jika berkunjung ke sini peluang untuk terserempak dengan pelancong dari Malaysia sangatlah tinggi. Boleh dikatakan Makam Saad Bin Abi Waqqas juga sangat popular di kalangan pelancong Malaysia.

Jika anda merancang ke Guangzhou pada masa akan datang, jangan lepaskan peluang meziarahi Makam Saad Bin Abi Waqqas yang terletak di tengah-tengah bandar besar Guangdong di Guangzhou, China ini. Lebih tepat, Makam Saad Bin Abi Waqqas ini terletak di Masjid Tua China yang juga dikenali sebagai Masjid Saad Abi Waqqas.

Menariknya, Saad Abi Waqqas yang merupakan bapa saudara Nabi Muhammad S.A.W merupakan bukti kuat yang diyakini sebagai orang pertama yang menyebarkan agama Islam di China suatu ketika dahulu. Menjejak semula ke Makam Saad Bin Abi Waqqas di Guangzhou, di sini kami kongsikan panduan yang sangat mudah buat anda yang mahu ke sana.

Baik sebelum itu izinkan kami kongsikan sedikit informasi berkenaan Guangzhou Metro Railway. Untuk bergerak dari satu tempat ke satu tempat menggunakan perkhidmatan Metro Railway paling mudah dan cepat, anda boleh dapatkan kad Metro Railway di Lapangan Terbang Baiyun. Harga untuk satu kad adalah 70 Yuan, 50 Yuang kredit, manakala 20 Yuan lagi adalah harga kad.

1). Subway ini ada 8 line, sangat mudah digunakan. Anda hanya perlu fokus pada warna line kalau nak bertukar stesen.

2).  Boleh download peta di atas atau dapatkan di mana-mana kaunter di stesen metro. Nanti senang nak berjalan.

3).  Kad yang dibeli tidak boleh dipulangkan. Top-up kad boleh dibuat di mana-mana 7-Eleven.

4). Waktu peak adalah ketika petang dan waktu tengah hari dan jarak menunggu train seterusnya sangat cepat. Sekitar 90 – 120 saat sahaja.

5). Tak ramai orang tempatan yang boleh berbahasa Inggeris, kalau nak tanya apa-apa boleh dapatkan bantuan polis yang bertugas di setiap Metro Railway. Kebanyakkan polis yang bertugas semuanya boleh berbahasa Inggeris.

Tak rumit nak cari Masjid Saad Bin Abi Waqqas di kota sibuk ni. Jika menaiki stesen dari Lapangan Terbang Baiyun atau mana-mana stesen pun, sila menuju dan berhenti di stesen Yuexiu Park dan ambil pintu keluar B2. Lepas keluar, ambil jalan kiri dan terus sahaja sampai jumpa Masjid. Kira-kira 5 minit berjalan kaki.

Depan pintu masjid ini ada kedai runcit kecil, kalau nak dapatkan makanan ringan halal macam coklat, roti atau air boleh beli di sini. Sardin cap Malaysia pun ada. Elok juga beli air dulu, sebab kawasan masjid ni besar. Dari pintu masuk nak ke masjid berjalan kaki pun boleh berpeluh juga.

Lepas pintu masuk, sebelum sampai ke Masjid anda akan jumpa Makam Saad Abi Waqqas. Biasanya sebelum masuk waktu solat ramai orang datang ziarah. Kalau ada rezeki, anda mungkin berpeluang dapat pengalaman baca Yassin bersama jemaah di sini secara beramai-ramai di dalam Makam Saad Bin Abi Waqqas.

Paling tak di duga, semasa kami sertai upacara bacaan Yassin, sebahagian jemaah (penduduk tempatan) beri kami duit. Banyak juga dapat masa tu, mungkin itu adat mereka. Dan jangan terkejut kalau anda lihat ada yang menangis siap peluk-peluk lagi makam Saad Bin Abi Waqqas. Mungkin mereka terlalu ‘menjiwai’ perjuangan beliau dalam menyebarkan agama Islam di China, jangan fikir yang lain sudah.

Oh ya, kalau anda nak cari kedai Makan yang jual mee tarik, di kawasan sekitar masjid ini ada tersedia banyak restoran Halal. Sangat mudah untuk dicari. Orang Islam di sini juga ramah dan baik-baik belaka walaupun mereka kurang pandai berbahasa Inggeris. Seperkara lagi, di Guangzhou terdapat ramai pelancong Malaysia. Nanti kalau jumpa jangan lupa untuk bertegur sapa.


Panggil Rakan Sekerja ‘Sayang’ Dan Anda Mungkin Boleh Dikenakan Tindakan

Tahukah anda, memanggil rakan sekerja anda dengan panggilan manja seperti ‘sayang’ kini tergolong dalam salah satu kesalahan sexual harassment atau amang seksual fizikal.

Perkara itu baru-baru ini dibuktikan melalui satu kejadian yang melibatkan salah seorang boss di Murphy Sarawak Oil Co Ltd  yang terlalu kerap memanggil setiausahanya dengan panggilan sayang di tempat kerja seperti yang dilaporkan di portal AskLegal.

Kejadian itu dilaporkan berlaku pada Februari 2015 – hanya beberapa minggu selepas lelaki tersebut ditugaskan untuk bersama setiausahanya yang baru ketika itu dimana dia tidak menunggu lama untuk memanggil wanita tersebut dengan panggilan tersebut.

Walaupun setiausahanya meminta agar dia menghentikan tindakan memanggil sayang itu, namun lelaki tersebut difahamkan tidak mengendahkannya malah turut melakukan perkara itu melalui pesanan WhatsApp.

“Dia juga menggunakannya (panggilan sayang) dalam mesej pesanan ringkas ketika mengucapkan selamat pagi, dan ada ketikanya turut menyertakan gambar dan kata-kata yang tidak sopan,” lapor portal AskLegal.

Tidak cukup dengan memanggil setiausahanya dengan panggilan sayang di Whatsapp serta dalam mesyuarat, lelaki tersebut juga dilaporkan cuba melakukan sentuhan terhadap setiausahanya itu.

Antara cubaan yang difahamkan dilakukan lelaki tersebut adalah cuba memegang setiausahanya dari belakang dan bersalaman untuk ‘tempoh yang agak lama’ untuk setiap pagi.

Selepas gangguan demi gangguan, kejadian antara boss dengan setiausaha itu akhirnya mencapai kemuncak selepas berlaku perselisihan faham antara mereka berdua ketika menghadiri aktiviti ‘team building’ yang dianjurkan syarikat mereka dimana setiausaha itu dimarahi lelaki tersebut.

Berpunca daripada kejadian tersebut, wanita tersebut kemudiannya memutuskan berhenti kerja serta merta selepas kejadian yang berlangsung selama dua bulan selepas dia ditugaskan sebagai setiausaha lelaki tersebut.

Bagaimanapun, gangguan yang telah dibuat itu hanya diketahui pihak syarikat selepas setiausaha tersebut mengambil tempoh seminggu untuk menghantar notis meletak jawatan.

Bila ditanya kenapa beliau mengambil masa terlalu lama untuk menghantar notis tersebut, wanita itu menjelaskan dia masih dihantui trauma daripada gangguan yang dialaminya sebelum ini.

Selepas mendapat laporan mengenai kejadian tersebut, pihak syarikat akhirnya menjalankan siasatan dalaman terhadap dakwaan itu dan  mereka turut mendakwa lelaki tersebut dengan empat dakwaan berbeza berkait sexual harassment.

Bagaimanapun, mereka tidak mengambil masa yang lama untuk menyabitkan kesalahan yang dibuat lelaki tersebut apabila tindakannya ‘memanggil sayang’ melalui pelbagai cara sudah cukup untuk menjadikan dia bersalah.

Dua bulan selepas keputusan tersebut dibuat, lelaki itu akhirnya dibuang kerja.

Jadi jika ada kenalan atau pekerja di tempat anda melakukan gangguan seksual walaupun hanya dengan menggunakan panggilan manja, perkara itu bukanlah sesuatu yang normal untuk dilakukan.

Kelakuan yang boleh menyebabkan anda atau rakan sekerja berasa tidak selesa boleh dilaporkan kepada pihak majikan agar ia tidak terus menjadi budaya di tempat kerja dalam kalangan masyarakat kita.

Baca juga kisah lelaki ini yang sanggup berhenti kerja untuk mengejar impian menjadi petani. Baca mengenainya di pautan di bawah.

Lelaki Ini Nekad Berhenti Kerja Sebagai Pengurus Bank Untuk Kejar Impian Jadi Petani

Facebook Beri Bonus RM4,000 Kepada Kakitangan Yang Bekerja Dari Rumah

Google ‘Larang’ Pekerja Hadir Ke Pejabat Sehingga Jun 2021


Panggung Wayang Dipenuhi Kulat Selepas Hampir 2 Bulan Tidak Beroperasi

Selepas gambar barangan kulit dijangkiti kulat di salah sebuah pasaraya tersebar sejak semalam, kini giliran panggung wayang pula menerima nasib yang sama.

Melalui beberapa perkongsian yang dibuat di media sosial seperti dilaporkan portal China Press, netizen dilihat mula membuat hantaran yang menunjukkan keadaan semasa dalam panggung wayang selepas hampir dua bulan tidak beroperasi.

Tertanya-tanya bagaimana rupa dan keadaan terkini kerusi empuk yang sentiasa menjadi peneman anda ketika menonton filem-filem terbaru sebelum ini? Berikut ada beberapa perkongsian gambar yang mula tersebar di media-media sosial sejak beberapa hari ini.

Bagaimanapun, lokasi sebenar panggung wayang tersebut tidak dinyatakan dalam kiriman-kiriman yang dibuat netizen di media sosial itu.

Namun, jika melihat kepada jangkitan kulat ini, ia seakan sama dengan apa yang berlaku kepada aksesori kulit seperti dikongsikan sebelum ini dan sudah pastinya memerlukan kos dan masa yang panjang untuk memulihkan kembali keadaan kerusi dan dewan ini.

Ini kerana menurut laporan Harian Metro berhubung penyebaran gambar barangan kulit dijangkiti kulat semalam, pihak Kumpulan The MUI yang menguruskan Metrojaya Suria Sabah di Kota Kinabalu terpaksa membuang barangan yang rosak dan digantikan dengan stok yang baru.

Memandangkan PKPB kini dilanjutkan sehingga bulan hadapan dan tiada cinema akan dibuka dalam masa terdekat, apa kata anda melihat perkongsian kami sebelum ini tentang cara membuat panggung wayang sendiri di rumah di pautan di bawah.

Buat Panggung Wayang Sendiri Di Rumah Dengan Bajet Bawah RM200

Lihat Transformasi Bilik Kecil Jadi Pawagam Mini Di Rumah Yang Anda Boleh Cuba


‘Pangkat Kau Lebih Kecik Daripada Aku’ – Tular Rakaman Pegawai Kanan Polis Maki Anggota Bawahan

Seperti ramai sedia maklum, salah satu tugas anggota polis adalah untuk memastikan orang ramai berasa selamat serta bebas daripada penjenayah. Anggota polis tidak mengira pangkat perlu bekerjasama dalam memastikan negara bebas daripada jenayah yang tidak diingini.

Dalam pada itu, lain ceritanya pada kali ini apabila seorang pegawai kanan polis wanita dirakam menengking anggota polis pangkat bawahan di tempat kejadian.

Difahamkan isu ini bermula apabila pihak polis menerima panggilan aduan awam daripada talian kecemasan 999 memaklumkan terdapat seorang wanita menyamar sebagai pegawai polis.

Anggota berkenaan dimalukan wanita berkenaan ketika menyiasat kes penyamaran di Taman Seri Gombak. Anggota berkenaan telah dibuat dan siasatan terhadap wanita berkenaan sedang dilakukan. 🎥 Media sosial #beritaviraltiktok #trendingnewsmalaysia #malaysianewupdate

♬ original sound – Edisi 9 (Official) – Edisi 9 (Official)

Setibanya pihak polis tiba di lokasi kejadian, mereka mendapati seorang wanita yang sedang duduk dalam Perodua Bezza seakan berada di bawah pengaruh alkohol. Dimaklumkan wanita tersebut hadir ke lokasi tersebut bagi mengutip hutang lama daripada seorang wanita India.

Menerima aduan daripada orang awam, pihak polis tersebut melakukan tugas beliau dengan meminta kad pengenalan wanita tersebut.

Walau bagaimanapun, perkara sebaliknya berlaku apabila wanita tersebut bukan sahaja enggan memberi kad pengenalan, malah meminta pihak polis menyatakan kesalahan beliau sebelum menengking dan menghina pihak polis tersebut.

“Kad kuasa kau tak ada. Kau tak layak ambil IC dan kad kuasa aku lah. Lu pangkat Lans Koperal saja, bukan OCPD. Kau tak layak lah, kau pangkat kecil dari aku lah. Kau bukan OCPD lah nak bercakap dengan aku. Pangkat dahlah rendah!”

Menerima provokasi yang melampau, kedua-dua anggota polis ini masih lagi mampu bersabar serta meminta kad pengenalan berkali-kali sebelum wanita tersebut menyerahkannya.

Mendakwa dirinya sebagai pegawai kanan polis dari Bukit Aman, wanita ini walau bagaimanapun sekdar menunjukkan bahagian belakang kad kuasa yang tertera G204.

Wanita tersebut sekadar memaklumkan beliau hadir ke lokasi kerana mempunyai urusan rasmi sebelum beredar.

Rakaman yang tular melibatkan wanita ini bersama dua pegawai polis telah mendapat perhatian netizen di mana rata-rata netizen bersetuju wanita ini dikenakan tindakan. Berikut merupakan respon netizen terhadap insiden yang berlaku.

Dimaklumkan wanita itu bukan sahaja mempertikaikan pangkat polis berkenaan, malah memperlekeh taraf pendidikan polis tersebut yang sekadar mempunyai SPM.

Merasakan intergriti tercabar dengan provokasi yang dibuat serta mahu siasatan dijalankan kepada wanita berkenaan, anggota polis ini turut membuat laporan bagi tindakan lanjut.


Pangsapuri Mewah Milik Jackie Chan Dirampas, Dituduh Terlibat Dengan Rasuah?

Pihak berkuasa China telah bertindak menyita dua apartmen mewah di Ibu Kota Beijing milik pelakon terkenal Jackie Chan. Walaupun pihaknya telah mengemukakan bantahan, namun penyitaan tersebut tetap dijalankan.

Dia dan keluarga tinggal di apartmen tersebut selama lebih dari satu dekad dengan nilai pasaran dianggarkan melebihi 100 juta Yuan. Ia bakal dilelong susulan isu perselisihan hak milik.

Namun, netizen di China telah menjadikan isu ini lebih daripada perselisihan hak milik. Di laman media sosial Sina Weibo, penyitaan pangsapuri Jackie Chan telah menjadi topik yang hangat dibincangkan dengan mereka menyatakan bahawa wujud skandal yang lebih besar.

Jackie Chan dilaporkan telah dituduh terlibat dengan rasuah atau melakukan kesalahan besar yang tidak dapat dimaafkan oleh Parti Komunis China. Walaupun dia adalah penyokong kuat Xi Jinping, tetapi para pemerhati melihat bahawa tidak ada yang dapat melepaskan diri jika ia melibatkan kesalahan rasuah.

Pangsapuri mewah ini dilaporkan mempunyai kolam renang, almari pakaian yang besar dan foto raksasa Jackie Chan bersama mantan Presiden AS Barack Obama. Pangsapuri ini turut menyaksikan anak lelakinya, Jaycee ditahan pada 2014 kerana memiliki ganja.

Netizen China turut membandingkan kes Jackie Chan dengan Fan BingBing, pelakon termahal China yang terlibat dengan isu yang sama. Fan sebelum ini telah didenda kerana cuba mengelak membayar cukai dan terdapat spekulasi yang menyatakan bahawa harta Jackie Chan dirampas disebabkan isu pembayaran cukai.

Terdahulu, Jackie Chan dilaporkan dijangkiti dengan wabak COVID-19 pada Februari 2020. Klik pautan di bawah untuk membaca.

Jackie Chan Mungkin Dikuarantin Kerana Dijangkiti Coronavirus?


Pangsapuri Minimalis Di Paris Dengan Dapur Keluli Tahan Karat

Bagaikan seorang chef dalam sebuah dapur profesional hotel 5 bintang, dapur keluli tahan karat (stainless steel) juga tampan digayakan dalam sebuah rumah dengan konsep terbuka. Pangsapuri di Paris ini menarik perhatian dengan kemasan berwarna putih, dan elemen-elemen semulajadi seperti warna kayu dan besi.

Direka oleh syarikat pereka dapur mewah, Abimis, ruang ini menyatukan rekabentuk dan fungsi dengan sempurna.

Gaya retro juga terlihat dalam penggunaan sofa kulit lembu berwarna klasik, digandingkan dengan keseluruhan rumah yang berkonsep putih-semulajadi.

Kerusi makan designer, Eames chair, juga digandingkan dengan meja makan berpermukaan keluli.

Pertukangan keluli ini bukan setakat kelihatan moden, tetapi amat kemas dipandang mata.

Kemasan warna asli batu-bata di luar juga melengkapkan pemandangan, sesuai dengan hiasan dalaman rumah.

Dibanjiri cahaya semula jadi, pangsapuri ini menyeimbangkan sudut berpetak dan sudut bulat dengan baik.

Rumah minimalis ini juga menonjolkan unsur vintaj dan kontemporari dengan seimbang.

Ruangan di pangsapuri ini benar-benar berubah dengan kehadiran dapur dan perabot keluli tahan karat.

BACA: 15 Bilik Tidur Dengan Gaya Industri Yang Memikat Hati

BACA: Rumah Lama TTDI Mendapat Sentuhan Moden Kontemporari Ini Dikagumi Orang Ramai

LIKE dan FOLLOW Vocket di Facebook serta Instagram


Panik Dengar Jeritan Mangsa, Peragut Ini Terima Balasan ‘Cash’ Terbabas Ke Dalam Longkang

Gara-gara panik selepas mangsa yang diragutnya menjerit meminta tolong, seorang peragut menerima balasan segera apabila terjatuh ke dalam longkang.

Dalam kejadian yang berlaku di Jalan Sekolah,Sri Kembangan itu, peragut berkenaan yang menunggang motosikal telah meragut telefon bimbit mangsa- seorang pelajar sekolah sekitar pada jam 5.30 petang semalam.

Terkejut telefon bimbitnya yang diragut ketika sedang bercakap di telefon, mangsa kemudiannya menjerit meminta tolong sekaligus menyebabkan lelaki berkenaan panik dan terus memecut motosikal yang ditunggangnya.

“Suspek berusia 34 tahun itu meragut telefon pelajar terbabit menyebabkan mangsa menjerit meminta tolong menyebabkan suspek panik dan terus memecut motosikalnya.

“Tindakan itu menyebabkan motosikal ditunggang suspek hilang kawalan dan terjatuh ke dalam longkang tidak jauh dari lokasi,” jelas Ketua Polis Daerah Serdang, Asisten Komisioner Razali Abu Samah seperti dilaporkan Harian Metro.

Suspek dilaporkan mengalami kecederaan patah kaki serta pendarahan di bahagian kepala selepas kejadian berkenaan dan kini dirawat Hospital Serdang.

Dia sebelum itu bagaimanapun ditahan oleh orang awam terlebih dahulu sebelum diserahkan kepada pihak polis untuk tindakan lanjut.

Sejurus ketibaan polis di lokasi kejadian, pemeriksaan yang dilakukan terhadap suspek bukan sahaja menemui telefon bimbit mangsa malah turut menemui beberapa telefon bimbit disyaki dicuri dan beberapa peket dadah bersamanya.

Baca juga perkongsian kami mengenai individu berani ini yang berjaya menumpaskan peragut ketika beliau sedang bekerja sebelum ini melalui pautan di bawah.

Hero Tahan Peragut Ditawarkan Jawatan Tetap Oleh MBJB

Diragut Selepas Buang Sampah, ‘Aunty’ Ini Hilang Rantai Emas Bernilai RM11,000

Gagal Cubaan Ragut, Netizen Kecam ‘Rider’ Foodpanda Palsu Ini


Abdul Sattar Edhi, Lelaki ‘Biasa’ Yang Telah Mengubah Pakistan

Jarang berita di dalam surat khabar yang boleh membuat adrenalin saya mengalir deras. Ketika sedang menunggu kereta diservis, tulisan saudara Ravi Velloor tentang seorang lelaki Pakistan di akhbar The Star benar-benar memberi impak kepada saya.

Berikut saya terjemahkan semula kisah mengenai seorang lelaki bernama Abdul Sattar Edhi yang banyak berjasa ini.

1. Edhi telah dibuang sekolah kerana bergaduh semasa berada di Gred 4. Ini sahajalah latar belakang pendidikan yang beliau ada.

2. Pengalaman menjaga ibunya yang sedang sakit lumpuh ketika beliau berumur 11 tahun memberikannya ilham untuk mewujudkan satu sistem bagi membantu orang tua, mereka yang sedang sakit tenat dan tidak berupaya.

3. Setelah 60 tahun menghabiskan umurnya untuk kerja kemanusiaan, kini terdapat lebih 1,800 buah ambulan di seluruh Pakistan yang mana terhasil daripada cetusan idea dan usahanya dahulu.

Segalanya bermula dari peristiwa ketika beliau ingin membawa ibunya yang tenat ke hospital tetapi dimaklumkan bahawa hanya ada sebuah van ambulan sahaja di seluruh bandar Karachi dan itu pun dimiliki oleh Red Cross.

Lalu beliau berusaha untuk menambah bilangan ambulan, bermula di Karachi.

Beliau pernah ditanya mengapa ambulannya membantu semua orang yang berlainan kepercayaan agama? Cukuplah hanya fokus kepada orang Islam.

Jawapan yang diberikan oleh Edhi, “Kerana ambulan saya lebih Muslim berbanding awak.”

4. Yayasan Edhi telah menyelamatkan lebih 20,000 bayi yang ditinggalkan, memelihara 50,000 anak yatim dan melatih 40,000 jururawat.

5. Usaha kemanusiaan berskala besar sebegini layak dianugerahkan Hadiah Nobel sebagaimana yang diterima oleh Mother Teresa.

Ketika ditanya adakah beliau mengharapkan penghargaan yang serupa atas segala khidmat yang telah dicurahkan sepanjang hidupnya?

Beliau menjawab hanya ganjaran dari Allah SWT sudah mencukupi ketika meninggal kelak.

6. Hidup sederhana dengan hanya 2 helai baju serta tidak pernah mengambil wang gaji dari organisasinya. Beliau tinggal di sebuah rumah kecil bersebelahan pejabatnya.

7. Meninggal dunia ketika berumur 88 tahun pada bulan Julai yang lepas. Permintaan terakhirnya adalah supaya semua organnya didermakan kepada mereka yang memerlukan. Namun, hanya korneanya yang boleh digunakan.

8. Edhi merupakan lelaki Pakistan pertama yang tidak mempunyai jawatan serta peranan di dalam kerajaan yang menerima penghormatan pengkebumian setaraf pemimpin besar negara.


Panik Dikejar Anjing, ‘Rider’ Ini Cuba Selamatkan Diri Sehingga Rempuh Pagar Rumah Orang

Cabaran sebagai seorang rider delivery bukan sahaja melibatkan sesama manusia, kadang-kadang turut melibatkan haiwan yang boleh mengganggu kelancaran untuk menghantar makanan kepada pelanggan.

Baru-baru ini tular satu rakaman video CCTV menunjukkan seorang rider delivery wanita secara tiba-tiba merempuh pagar rumah di satu kawasan perumahan.

Dikejar anjing liar sewaktu menghantar makanan. Semoga tiada apa yang serius. pic.twitter.com/cuLJO0I2Yv

— MyWatch (@My_CrimeWatch) August 20, 2021

Rempuhan motosikal itu mengakibatkan dua orang sedang berada di dalam kawasan rumah tersebut terkejut melihat insiden yang berlaku di hadapan mereka.

Difahamkan sebelum kejadian berlaku, rider wanita itu panik dikejar anjing yang berada di kawasan perumahan tersebut lalu menyebabkan dia gagal mengawal motosikal yang ditunggangnya lalu merempuh pagar rumah di kawasan kejiranan.

Video tersebut telah mendapat perhatian orang ramai yang turut panik dan risau dengan keadaan rider wanita terbabit. Kata mereka, jika tidak disebabkan topi keledar yang dipakainya mungkin keadaannya lebih parah akibat rempuhan tersebut.

— Nochupannnn (@Del_Luuuuna) August 20, 2021

Orang ramai turut mendoakan agar rider wanita itu tidak mengalami kecederaan yang serius dan dapat berunding dengan pemilik rumah tersebut ekoran kerosakkan pagar yang tidak disengajakan.

Tidak dapat dipastikan samada anjing tersebut merupakan anjing liar ataupun milik penduduk di kawasan setempat, namun para netizen meminta pihak berkuasa untuk menangkap anjing liar di kawasan itu yang boleh membahayakan orang awam dan meminta penduduk kawasan kejiranan itu menjaga anjing mereka dengan baik supaya kejadian ini tidak berulang lagi pada masa akan datang.

Terdahulu, ada seorang posmen terpaksa memanjat pagar rumah akibat dikejar anjing. Baca lebih lanjut melalui pautan di bawah.

Dikejar Anjing Sehingga Ke Atas Pagar, Gelagat ‘Abang Posmen’ Ini Buat Netizen Ketawa

Posmen Digantung Kerja Selepas Didakwa Cederakan Anjing Peliharaan Pelanggan Ketika Bertugas


Panik Kad Bank Bermasalah, Pasangan Pelancong Ini Terharu Dibantu Pemuda Warga Tempatan

Jika anda sering melancong, pasti anda pernah berdepan dengan banyak isu yang tidak terjangka dan semestinya bukan mudah untuk kekal tenang bagi menangani masalah tersebut.

Terbaharu, seorang pengguna TikTok @victoria_sserg telah berkongsi sebuah video dimana dia dan pasangan telah berdepan dengan masalah di Tawau apabila kad bank mereka mengalami sedikit masalah dan mesin ATM juga tidak mempunyai wang tunai serta menendang transaksi yang mahu mereka lakukan.

The world needs to know people like that! Stay human in any situation! #sabah #malaysia #travelblogger #malaysiatiktok #storytime #travelling

♬ Monkeys Spinning Monkeys – Kevin MacLeod & Kevin The Monkey

Panik mahu mencari mesin ATM, mereka ditemukan dengan seorang pemuda warga tempatan yang menghulurkan bantuan untuk membantu mereka mencari mesin ATM yang boleh menerima kad bank mereka.

Selesai isu tersebut, pemuda terbabit juga belanja mereka makan malam dan menghantar mereka ke stesyen bas yang destinasinya agak jauh daripada laluan asal pemuda itu.

Malah, pemuda itu tidak mahu menerima sebarang token daripada pasangan tersebut. Perkongsian terbabit telah meraih perhatian orang ramai dan rata-rata netizen memuji tindakan pemuda tersebut membantu pasangan pelancong itu mencari mesin ATM yang berfungsi serta menerima kad bank mereka.

Tidak hanya itu, para netizen juga mengatakan rakyat Malaysia sangat suka membantu mereka yang memerlukan bantuan dan ini menjadikan hospitality negara kita antara yang terbaik di dunia. Ketika artikel ini ditulis, video tersebut telah meraih lebih 700 ribu tontonan dan mendapat lebih 70 ribu tanda suka.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Tidak Dijemput Kerana Makanan ‘Non-Halal’, Tindakan Jiran Belanja KFC Sebagai Ganti Raih Pujian Netizen

‘Macam Dalam MRT’ – Suara ‘Voice Over’ Wanita Ini Berjaya Raih Perhatian Netizen


Panik Mahu Elak Ditangkap Khalwat Dengan Isteri Orang, Duda Maut Terjatuh Dari Tingkat 4 Pangsapuri

Gara-gara mahu melarikan diri selepas kantoi berdua-duaan dengan isteri orang, seorang lelaki ditemui maut akibat cedera parah di kepala selepas terjatuh dari tingkat empat di sebuah pangsapuri di Jasin, Melaka.

Menurut Ketua Polis Daerah Jasin, Deputi Superintendan Mispani Hamdan, kejadian berkenaan berlaku pukul 11.47 pagi dan lelaki berkenaan merupakan seorang duda berusia 46 tahun disahkan meninggal dunia di tempat kejadian akibat cedera parah di kepala.

Saksi yang merupakan kekasih kepada lelaki tersebut mendakwa individu itu datang ke rumahnya pada pukul 12 tengah malam selepas suaminya keluar dan dia ingin bermalam di situ.

Akan tetapi, pada pukul 10.30 pagi semasa pasangan terbabit berada di ruang tamu, secara tiba-tiba suami saksi pulang ke rumah dan menyedari kehadiran lelaki berkenaan sebelum dia membuat keputusan untuk melarikan diri dengan mengikat seutas dawai ampaian di koridor untuk turun ke bawah pangsapuri itu.

Selepas itu, wanita itu terdengar bunyi dentuman kuat di bahagian luar koridor dan mendapati kekasihnya telah tertiarap di atas tanah dan tidak bergerak. Difahamkan, pasangan terbabit berkenalan sejak 2005, namun mereka membuat keputusan untuk berpisah dan masing-masing mendirikan rumah tangga.

Pada tahun 2007 pula, lelaki tersebut telah bercerai dengan isterinya dan mencari saksi untuk menjalinkan hubungan semula walaupun dia mengetahui bahawa wanita tersebut sudah mempunyai suami.

Mayat mangsa dihantar ke Unit Forensik Hospital Jasin untuk bedah siasat bagi mengetahui punca kematian serta kes terbabit diklasifikasikan sebagai mati mengejut.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Siap Guna Lesung Dan Pes Tempatan, Mat Saleh Masak Laksa Kari Terima Pujian Netizen

Raih Kutipan Sebanyak Sejuta Ringgit Dalam Sehari, Filem Mat Kilau Dipuji Penonton


Panik Pakcik Hodoh Duduk Di Sebelah, Lelaki Ini Tersedar Sesuatu Yang Amat Berharga

Saya kerap terserempak dengan seorang pakcik ni di masjid. Saya bukanlah kaki masjid sangat tetapi sekali-sekala yang saya datang tu dia mesti ada. Ada sesuatu berkenaan pakcik yang menarik perhatian saya.

Raut wajah beliau seperti seorang warga Indonesia, rendah dan sedikit gempal, berambut keriting dengan misai dan kumis berceracak, wajah berjerawat dan berkulit gelap tanda orang sudah biasa bekerja di bawah terik mentari.

Dia sentiasa bersendirian, walaupun jelas dia seorang regular di masjid tersebut. Tiada yang datang menegur sapa dan dia pun tidak pernah menegur sesiapa.

Hampir keseluruhan tubuhnya dibaluti gelembung-gelembung kecil dan besar. Dari atas kepala, di celah-celah rambut, di muka, di leher, tangan dan kaki yang tidak bersalut pakaian semuanya dipenuhi dengan ketumbuhan bergelembung tersebut.

Saya tahu ramai ahli jemaah masjid yang geli dan tidak mahu dekat dengan pakcik ni, termasuklah saya sendiri.

Kita takut untuk memandang terus, kita buat-buat tak nampak, pretend seperti dia tidak wujud dan kita calculate very-very carefully untuk tidak bertembung, bersentuh, bersalam atau berdiri solat bersebelahan dengannya seboleh mungkin.

Pada saya bukanlah masalah geli atau gerun tetapi lebih kepada tidak tahu untuk handle the worse case scenarios.

Bagaimana kalau pakcik tu hulur tangan? Bagaimana kalau dia tegur dan minta wang? Bagaimana kalau orang lain nampak kelakuan kita yang tak gentleman langsung ini?

Walhal pakcik langsung tak ambil kisah pun tentang kita yang cuma datang sekali-sekala ini. Bahkan saya tengok pakcik sentiasa tenang dan bersahaja, bertafakur sendirian tanpa memikirkan apa-apa. Hanya dia dan Tuhannya.

Ketenangan pakcik inilah yang membuatkan saya berfikir sejenak sementara menunggu Isyak. Betapa obsesnya kita dengan rupa paras fizikal. Jerawat baru tumbuh sebiji di dahi, kita sudah tak dapat tidur semalaman membayangkan apa kata orang.

Biarlah tak ber-selfie sebulan sehingga jerawat brengset yang sebutir tadi hilang. Sanggup kita remove kawan baik kita kerana dia kongsikan muka tak senonoh kita di Facebook.

Kembali saya kepada pakcik tadi. Dalam kerancakkan saya berfikir itulah tiba-tiba pakcik datang menghampiri dan duduk di sebelah saya.

Saya panik sebentar tetapi sempat juga saya jeling kelibatnya sebelum saya mengira-ngira untuk bingkas bangun. Tetapi Allah Maha Kaya, dalam tempoh yang tidak sampai sesaat itu saya tersedar.

Rupanya dalam kekurangan pakcik saya nampak kekurangan diri saya sendiri. Ya mungkin saya tiada penyakit ganjil seperti pakcik, tiada cacat-cela yang menjelikkan orang yang melihat.

Saya cuma geramkan berat badan yang degil tak nak turun-turun dan rambut hitam yang semakin pupus diganti uban.

Pada saat itu apabila dibandingkan dengan pakcik, kecacatan dalam hati ini rupanya jauh lebih buruk dan menggelikan.

Betapa hodohnya rupa hati kita walaupun dari luar kelihatan sempurna. Ibarat buah mempelam yang montel kuning keemasan tiada satu tompok hitam pun, tetapi apabila dikupas sudah busuk dan berulat.

Kita banyak bersangka buruk pada orang lain, kita cepat dengki dan marah, kita kedekut, tamak dan suka menipu.

Kita tidak ikhlas, suka membangga-bangga diri, kita boros dan suka membazir, kita abaikan masa, abaikan ibubapa, masyarakat sekeliling dan 1001 macam lagi tabiat buruk lain.

Paling menakutkan kita suka berlakon dengan Tuhan, kita minta tolong denganNya apabila susah, tetapi melupakannya apabila senang.

Ada hikmahnya Allah tidak zahirkan penyakit hati kita di khalayak umum. Apapun saya cemburukan pakcik tadi. Disisi Tuhan dia tentu seorang yang hebat sebagaimana istimewanya Nabi Ayyub as yang pernah menerima ujian jauh lebih dahsyat lagi.

Saya juga terbayangkan akhirat, sudah tentu pakcik inilah yang paling tampan dan paling segak di sana berbanding saya yang entah bagaimanalah rupanya di hadapan Tuhan nanti, nauzubillah.

Tiada pesanan untuk sesiapa, hanya coretan untuk diri sendiri agar jangan sombong dan terleka.


Panik Wabak COVID-19 Menular Di Sepanyol, Harga ‘Face Mask’ Melambung Kepada RM1,419

Bermula dari negara China, siapa sangka wabak ini telah menular ke beberapa benua lain. Selepas Italy mencatatkan angka kes COVID-19 yang tinggi, negara Sepanyol pula menjadi ancaman terbaru kepada wabak ini.

Berdasarkan laporan terbaru, bandar Madrid, Barcelona dan Villarreal sudah mulai mencatatkan kes bagi COVID-19 sekaligus telah mengundang panik di kalangan penduduk.

Lebih parah, orang ramai di Sepanyol nampaknya perlu berbelanja lebih untuk mendapatkan bekalan face mask daripada farmasi berdekatan dengan harga yang melambung iaitu sekitar €300 (~RM1,419).

Difahamkan isu ini berlaku disebabkan jumlah bekalan face mask yang tidak mencukupi sekaligus mengundang kepada kenaikan harga berikutan permintaan yang tinggi.

Situasi ini nampaknya tidak sahaja berlaku di Sepanyol, malah terdapat penjual dari China yang sanggup menjual menjual 60 keping face mask dengan harga sehingga €960 (~RM4,541) di laman web Amazon. Diharap situasi yang sama tidak berlaku di Malaysia memandangkan pihak kerajaan sudah mengumumkan harga siling bagi penjualan face mask untuk kegunaan orang ramai.

Jack Ma pada minggu ini telah menyumbangkan sebanyak 2 juta face mask ke Malaysia dan tiga lagi negara Asean. Turut dikongsikan, gambar face mask yang dijemur untuk digunakan semula.

Jack Ma Sumbangkan 2 Juta ‘Face Mask’ Ke Malaysia Dan Tiga Lagi Negara Asean

Tular Gambar ‘Face Mask’ Dijemur, Netizen Saran Koyak Sebelum Buang


Panjat Gunung Dan Lalu Jurang Curam Dengan Basikal Untuk Balik Kampung. Kerja Gila Yang Buat Mulut Kami Ternganga!

Mari berkenalan dengan Danny MacAskill, seorang penunggang basikal jalanan professional  untuk Inspired Bicycles Ltd yang berasal dari Dunvegan, Isle of Skye, Scotland.

Telah berlatih menunggang basikal sejak 18 tahun yang lalu, Danny berhenti dari kerjayanya sebagai seorang mekanik untuk memberi tumpuan sepenuhnya kepada apa yang diminatinya ini.

Balik kampung dengan basikal, ikut laluan bahaya dan merentas lereng gunung curam. Video Danny ini memang buat mulut kami ternganga. Jom layan.

Like dan Share The Vocket di Facebook, klik sini!


Pantai Greece Memang Cantik. Ini 20 Tip Jika Anda Ke Athens dan Mykonos

FLYScoot telah memulakan perjalanan langsung dari Singapura ke Athens bermula 20 June 2017. JOM KE GREECE!

Selepas menjejak kaki di Greece, Afrika Selatan masih berada di tangga teratas diikuti Lebanon sebagai lokasi menarik untuk saya kunjungi lagi sekali. Tetapi untuk beach holiday, Greece beratas di kelompok lima teratas.

Salah satu sebab adalah pantainya amat bersih, dijaga rapi dan agak sukar untuk bertemu dengan sampah-sarap.

Berikut saya kongsikan 10 tip kembara di Athens dan Mykonos untuk rujukan anda yang ingin ke 2 lokasi ini:

1. Dari lapangan terbang ke pusat bandar boleh naik metro. Harga untuk seorang adalah 10€, harga untuk seorang jika beli untuk berdua adalah 9€ dan harga untuk seorang jika beli bertiga adalah 8€. Jika anda berseorangan dan berada di Athens selama 3 hari boleh membeli tiket pergi balik ke airport dan boleh guna semua pengangkutan awam di Athens dengan hanya 22€. Dari airport ke pusat bandar adalah selama 45 minit.

Untuk menjimatkan wang, anda boleh gunakan bas dengan hanya 6€ . Aiport bas beroperasi selama 24 jam. Berbanding train yang hanya mula beroperasi seawal jam 6 pagi dan berakhir jam 12 malam.

2. Harga tiket tram atau train adalah 1.4€ untuk 90 minit perjalanan. Pastikan akan buat pengesahan sebelum memulakan perjalanan.

3. Untuk penginapan, dinasihatkan untuk menginap di sekitar Monasiraki atau Syntagma.

4. Makanan halal banyak di kawasan Omonia. Kebanyakkan adalah dari India.

5. Jika anda ingin membeli cenderahati lokasinya adalah di kawasan Flea market di Monasiraki atau Syntagma. Harga untuk FM adalah 1€, poskad 0.20€ , keychain 2.5€ dan baju 5.5€

6. Kebanyakkan kawasan tumpuan pelancong ada potongan untuk pelajar. Jadi, pastikan anda membawa kad pelajar bersama-sama anda.

7. Antara tempat tumpuan pelancong adalah Acropolis (bayaran masuk 12€), Muzium Acropolis (bayaran masuk 5€), Temple of Zeus (guna tiket masuk Acropolis), Panathenaic stadium (bayaran masuk 3€), Treater of Dionysus, Sytgma square, dan bangunan parlimen.

8. Makanan yang patut anda cuba semasa di Athens adalah salad Greek, yogurt Greek dan aiskrim Greek.

9. Jika anda ke sana pada musim panas pastikan anda membawa sunscreen bersama- sama. Cuacanya sangat panas terik.

10. Pakai pakaian dan kasut yang sesuai. Kerana dikebanyakkan tempat adalah berbukit dan licin.

Baca: Inilah Gambaran Ngeri Dan Kejam Yang Aku Lihat Sewaktu Di Kem Tahanan Nazi Di Poland

1. Tempah penginapan seawal yang mungkin terutama pada musim panas. Ini kerana penginapan di pulau ini adalah agak terhad dan kebanyakkannya bertaraf hotel.

2; Cenderahati boleh dibeli di kawasan sekitar City Centre. Harga untuk FM adalah 1€, keychain 2.5€

3. Jika anda menempah penginapan, pastikan anda menempah hotel atau hostel yang menyediakan free transfer ke airport. Ini kerana perkhidmatan bas adalah terhad.

4. Untuk penginapan, anda dinasihatkan untuk menempah di kawasan pusat bandar.

5. Anda boleh mengelilingi pulau Mykonos dengan menggunakan bas tetapi destinasinya adalah terhad. Tambang sehala adalah 1.8€.

6. Antara pulau atau pantai yang anda wajib lawati adalah Pliaty Giatos, Paraga, Paradise, Super Paradise dan juga Elia. Anda harus melawat ke setiap pulau kerana setiap pulau adalah berbeza.

7. Bawa makanan secukupnya. Harga makanan di Mykonos amat mahal. Tambahan pula, tiada makanan halal di sini.

8. Anda juga boleh menyewa motor dengan bayaran 25€ sehari. Lesen pemanduan antarabangsa diperlukan di sini.

9. Tempat yang anda patut lawati di sekitar bandar adalah di Windmill, Little Venice.

10. Tempat terbaik untuk melihat sunset adalah di kawasan Little Venice, City Centre.

Semoga anda semua menikmati layanan istimewa di Greece!

Baca lagi: 5 Cara Saya Jimatkan Bajet Sewaktu Travel 2 Minggu Di Eropah


5 Tarikan Pantai Pasir Hitam Di Dunia, Salah Satunya Di Langkawi

Berkelah di tepi pantai sambil menikmati permandangan yang membiru, ditambah pula tiupan angin yang lalu ke tubuh, sungguh mengasyikan! Pantai antara lokasi yang best untuk bersantai dihujung minggu bersama keluarga, banyak aktiviti menarik yang boleh dilakukan bersama.

Paling seronok adalah aktiviti bermain pasir, yang ini memang tak boleh dinafikan. Daripada anak sehinggalah ke peringkat bapa budak, semuanya suka main pasir. Selalunya kita lihat pantai pasir berwarna putih kan? Tapi harus diketahui, tidak semua pasir pantai berwarna putih. Ada setengahnya berwarna hitam, namun tetap cantik dipandang.

Buat anda yang suka berhibur di pantai, sebenarnya banyak lokasi pantai pasir hitam yang ada di dunia yang boleh anda pergi. Di sini saya cuba senarai pendekkan ikut mana terbaik dan paling menarik salah satunya ada di Malaysia.

Paling dekat dengan rakyat Malaysia ialah Pantai Pasir Hitam di Langkawi. Di sini tersedia tempat letak kereta, kedai makan dan kedai menjual barangan cenderahati. Buat anda yang mahu rasa keunikkan bersantai di pantai pasir hitam, di sinilah lokasi paling dekat dan ideal.

Bali, Indonesia sememangnya sangat terkenal dari kalangan pelancong Malaysia. Mungkin kerana suasana pantainya yang dikatakan romantik menjadi lokasi percutian buat pasangan baru berkahwin. Jika berkunjung ke Bali, jangan lupa ke Pantai Lovina. Di jamin tidak menghampakan.

Lihat sahaja kepekatan warna pasir pantai di sini cukup untuk menggambarkan kecantikannya. Pantai Vik terletak di Gunung Katla di Islandia. Pantai ini juga berada tepat di bawah gletser Mýdalsjökull yang juga merupakan jajaran gunung berapi.

Walaupun terkenal dengan persisiran pantai memutih yang eksotik, tetapi ternyata di California juga terdapat sebuah pantai berpasir hitam legam sehingga ia dikenali dengan nama Black Sand Beach. Pantai ini di antara pantai pasir hitam yang terbaik di dunia. Lokasi berdekatan dengan Shelter Cove di Humboldt County.

Paling akhir kami pilih Filipina, ini juga antara lokasi yang dekat anda boleh pergi. Filipina sememangnya terkenal dengan pantai pasir hitam, tetapi Pantai Santo Domingo ini dikatakan antara yang terbaik di sana. Kalau ada bercadang ke Filipina, jangan lupa masukan Pantai Santo Domingo ke dalam senarai bakul anda!


Pantang Ajal Sebelum Maut, Lelaki Ini Selamat Selepas Tercekik Ikan Hidup

Pasukan perubatan di Mesir berjaya mengeluarkan seekor ikan hidup dari mulut seorang nelayan selepas dia dilaporkan kritikal kerana tidak dapat bernafas.

Lelaki berusia 48 tahun terbabit tiba di Hospital Pakar Beni Suef dengan ambulans sebelum dimasukkan ke unit rawatan rapi.

Doktor Michael Ibrahim, timbalan pembedahan plastik berkata bahawa pasukannya perlu melakukan endoskopi terlebih dahulu ke atas pesakit dan mendapati saluran pernafasannya tersekat.

Selepas berjaya mengeluarkan ikan dari salur pernafasan lelaki terbabit, para pasukan perubatan terkejut bahawa ikan itu masih hidup.

Doktor turut mengesahkan bahawa lelaki itu berada dalam keadaan normal setelah ikan tersebut dikeluarkan.

Menurut pasukan perubatan yang bertanggungjawab mengendalikan kes terbabit, terdapat dua kisah bagaimana ikan itu masuk ke dalam mulut pesakit.

Pertama, ada yang mengatakan bahawa semasa pesakit sedang memegang ikan terbabit, ia tercicir sebelum melompat masuk ke dalam mulut pesakit yang sedang terbuka.

Cerita kedua pula, pesakit tersebut dilaporkan mahu mengeluarkan ikan daripada jaring dengan menggunakan mulut sebelum ikan itu melompat masuk ke dalam mulutnya.

Wakil hospital memberitahu media bahawa nelayan itu sudah pulih sepenuhnya dan kini ditempatkan di unit rawatan rapi.

Terdahulu, kerajaan Mesir dikritik selepas membina lebuh raya dengan jarak 50 sentimeter dari balkoni rumah. Klik pautan di bawah untuk membaca.

Kerajaan Mesir Dikritik, Bina Lebuh Raya Dengan Jarak 50 Sentimeter Dari Balkoni Rumah

Netizen Dakwa Steve Jobs Masih Hidup Dan Sedang Berehat Di Mesir

Bekas Presiden Mesir, Hosni Mubarak Meninggal Dunia


8 ‘Pantang Larang’ Anda Perlu Tahu Sebelum Travel Ke Thailand

Thailand boleh dikatakan destinasi favourite rakyat Malaysia, banyak tempat menarik berbaloi dikunjungi di Thailand. Tambahan pula penduduk di Thailand sangat ramah orangnya, sudah tu cantik pula. Merancang untuk travel pada bajet yang rendah? Thailand mungkin pilihan yang ideal.

Thailand terkenal sebagai negara yang kaya dengan ada dan budaya. Jadi, sebelum berkunjung ke sini sebaiknya anda ambil tahu dulu beberapa ‘pantang larang’ di negara siam ini. Travel pun jadi lebih seronok!

Di sini kami senaraikan 8 perkara yang perlu anda tahu sebelum travel ke Thailand.

Di Thailand, raja sangat dipandang tinggi. Perkara ini kami rasa sama di mana-mana negara sekali pun. Rakyat Thailand sangat dengan sensitif dengan perkara yang disifatkan merendah-rendahkan martabat Raja mereka.

Cuba elakkan dari berbual tentang topik yang berkait dengan Raja mereka, melangkah duit syiling yang bergolek atau terpijak duit kertas yang terjatuh pun boleh dianggap sesuatu yang biadap.

Di Thailand, kepala bukan mainan! Jangan cuba menyentuh kepala sesiapa walaupun kanak-kanak. Di Thailand, kepala dianggap suci dan tidak boleh disentuh. Hati-hati walaupun anda tidak sengaja.

3. Jaga adab dan etika ketika berada di tempat keagamaan

Di Thailand majoriti penduduknya beragama Budha, sudah tentu banyak sekali tempat ibadah seperti Kuil. Sebagai menunjukkan rasa hormat, pastikan pakaian anda menutup lutut dan memakai lengan panjang.

Ini adalah tradisi penting dalam kepercayaan mereka. Anda juga pasti menghargai jika orang menghormati tradisi dan agama anda.

Pastikan anda menanggalkan kasut jika berkunjung ke rumah atau tempat-tempat keagamaan. Ini juga adalah tanda anda menghormati mereka.

Wai merupakan sebahagian tingkah-laku dalam adab resam masyarakat Thailand. Ia digunakan sebagai tanda terima kasih, memohon maaf, menyambut tetamu dan lain-lain. Orang asing dinasihatkan untuk elak dari melakukan Wai dengan kerap walaupun anda disambut dengan Wai. Cukuplah sekadar senyum dan menundukan sedikit kepala.

Terdapat beberapa peraturan dalam ritual sami di Thailand, antaranya ialah wanita tidak boleh menyentuh sami atau rahib walau jubah mereka sekali pun. Jika keadaan ini berlaku, sami tersebut terpakasa melakukan ritual pembersihan.

Kaum wanita dinasihatkan berhati-hati ketika berjalan dikhuatiri terselisih dengan sami di Thailand.

Di Bangkok, lagu kebangsaan Thailand akan dimainkan dengan kuat pada jam 8 am dan 6 pm. Sebagai tanda penghormatan, setiap aktiviti mesti dihentikan pada dua waktu ini.

Jika berkunjung ke Bangkok, sila ambil perhatian pada dua waktu penting ini sebagai tanda hormat.

Orang Thailand ramai yang baik-baik, sebab itulah Thailand digelar sebagai ‘The Land Of Smile’. Rakyat Thailand selalu kelihatan ramah dan akan cuba mengelakkan konflik sebaik mungkin.

Jika anda menunjukkantanda-tanda marah, terutamanya di khalayak ramai, ia dianggap sebagai kelakuan yang sangat buruk. Jadi, cuba pastikan anda sentiasa nampak cool walaupun sedang berhadapan dengan situasi yang kurang menyenangkan. Kawal emosi dan sila lah senyum-senyum selalu. Muka pun nampak lebih comel.


Abdul Yazid Kassim Dilantik Sebagai Ketua Eksekutif MRT Corp

Abdul Yazid Kassim yang merupakan bekas Pengarah Projek Malakoff Corporation Berhad telah dilantik sebagai Ketua Pegawai Eksekutif Mass Rapid Transit Corporation Sdn Bhd (MRT Corp) yang baru menggantikan Datuk Seri Shahril Mokhtar dimana beliau bakal memulakan tugas beliau bermula Februari ini.

Abdul Yazid dilantik sebagai Ketua Eksekutif MRT Corp yang baru kerana kerajaan percaya dan yakin bahawa beliau boleh memikul tanggungjawab yang diberikan dengan baik, lebih-lebih lagi beliau mempunyai pengalaman yang luas berkaitan pengurusan projek dan kontrak pembinaan dan kejuruteraan.

Sebaik sahaja beliau memulakan tugas Februari ini, beliau dengan serta merta perlu memikul tanggungjawab utama beliau dengan memastikan perlaksanaan kos dan tempoh masa yang perlu ditetapkan untuk pengurusan projek Laluan Mass Rapid Transit Sungai Buloh-Serdang-Putrajaya (MRT2) berjalan dengan lancar.

Dengan perlantikan Abdul Yazid Kassim sebagai Ketua Eksekutif MRT Corp yang baru, kerajaan yakin dan pasti bahawa peningkatan kualiti dan prestasi perkhidmatan MRT Corp akan terjamin dan memberikan banyak kemudahan kepada para pengguna MRT.


Pantas Dan Tepat Sasaran, Kejadian Ragut Wanita Di Balakong Ini Buat Netizen Risau

Pastikan anda sentiasa berhati-hati agar anda tidak menjadi mangsa jenayah ragut dan sebagainya. Malah, banyak iklan kesedaran untuk sentiasa berhati-hati dengan persekitaran pernah di iklankan di kaca TV.

Terbaharu, tular di media sosial sebuah video rakaman dashcam yang dikongsikan pengguna TikTok @malathi1103 memaparkan sebuah kejadian ragut dipercayai berlaku di Taming Jaya, Balakong, Selangor.

When u think all people around u is good..but I’m wrong..UNEXPECTED 😭😭 pls be carefull guys pleaseee…. area taming jaya Infront 99 speed mart .. #fyp #ragut #makeitvirаl

♬ original sound – 💙🤍[email protected]@thi🤍💙 – 💙🤍[email protected]@thi🤍💙

Menerusi video tersebut, dapat dilihat seorang lelaki menunggang motosikal menjadikan seorang wanita yang mahu masuk ke dalam kereta sebagai sasaran mangsa ragutnya. Lelaki itu bertindak meragut rantai yang dipakai oleh wanita terbabit, lalu memecut laju meninggalkan kawasan jenayah tersebut.

Perkongsian tersebut telah meraih perhatian orang ramai dan rata-rata netizen berasa terkejut melihat kejadian yang berlaku itu. Para netizen juga tidak menyangka masih ada kejadian ragut berlaku dan hal ini patut sudah tidak terjadi.

Bukan itu sahaja, para netizen kini seperti sudah tahu kegunaan nombor plat saiz ‘standard’ apabila melihat nombor plat motosikal itu yang kecil dan tidak nampak dalam ‘dashcam’.

Oleh itu, rata-rata netizen meminta orang ramai berhati-hati ketika luar rumah terutama sekali wanita dan pastikan tidak memakai barangan kemas yang boleh menjadikan anda target kepada pencuri.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Hormat Seni Silat’ – Pesilat Kristian Ini Dedah Sebab Pakai Tudung Ketika Kejohanan

Penerbit Mahu Saman ZhafVlog Selepas Filem Gadis Jolobu Dinilai ‘5/5 Infinity Sh*t’


Pantun DBP Cetus Perang Di Media Sosial, Dituduh Hina Wanita Dan Bersifat Seksis

Pantun adalah sastera lama yang sering dikarang atau dituturi pada zaman dahulu. Ia merangkumi lenggok bahasa Melayu dan mempunyai maksud disebaliknya. Pantun terkenal di sekitar Nusantara di Asia Tenggara.

Di Malaysia, Dewan Bahasa dan Pustaka (DBP), institusi yang bertanggungjawab menghidupkan bahasa, baru-baru ini memuat naik satu pantun di laman sosial milik mereka. Pantun yang ditulis begini, “Apalah guna berkain batik, Kalau tidak memaki capal; Apalah guna beristeri cantik, Kalau tak pandai menumbuk bawang.”

Pantun yang dimuat naik di laman Twitter tersebut telah mendapat perhatian ramai, dengan lebih 800 ciapan balas, 1,500 tanda suka dan beribu komen. Bagaimanapun, pantun tersebut telah dituduh sebagai seksis dan cuba untuk merendahkan kaum wanita oleh sesetengah netizen.

— Dewan Bahasa dan Pustaka (@DBPMalaysia) October 15, 2020

Salah seorang pengguna Twitter dengan nama The Zach menulis, “Aku rasa ini antara pantun bersifat misoginis/seksis menghina perempuan yang wajar dikaji semula penggunaannya.”

Manakala Jacalyn Kow pula mempersoalkan pantun tersebut sambil bertanya adakah dia perlu bersedia untuk ‘menumbuk sambal’ sebelum layak digelar sebagai isteri, “Saya fikir kita tidak boleh mengurung wanita untuk menetapkan peranan mereka (terutama di dapur).”

Pantun yang dimuat naik oleh DBP ini turut mendapat perhatian ahli politik di Malaysia, Muhammad Bakhtiar, Ahli Parlimen Balik Pulau berkata, “Maaf DBP pantun ini bersifat patriaki dan seksis pada pandangan saya. Adakah wanita diharap pandai menumbuk sambal lebih dari tugas lain. Tentunya tidak.”

Manakala badan bukan kerajaan, All Women’s Action Society (AWAM) di dalam ciapannya mengajak DBP untuk hadir ke kelas bagi mempelajari lebih banyak mengenai jantina.

Namun, sejauh manakah kebenaran di sebalik pantun tersebut? Adakah benar ia menjatuhkan wanita? Perlu diingat bahawa sastera lama atau pantun adalah cara orang dahulu berbudi bahasa. Mereka tidak menegur seseorang itu secara terus, tetapi melalui kiasan.

Setelah DBP teruk ‘digoreng’ oleh netizen, beberapa individu tampil membetulkan keadaan. Kebanyakan daripada mereka mempertahankan tindakan DBP sambil menyatakan bahawa pantun tersebut tidak boleh diambil secara terus, ia perlu difahami juga bersama dengan maksud.

Bagaimanapun, maksud di sebalik pantun tersebut itu banyak, namun semuanya mengambil subjek yang sama, iaitu pantun itu adalah nasihat buat si lelaki dan bukannya untuk memburukkan kaum wanita.

Ayman Wong, penulis buku Dunia Tanpa Tembok berkata bahawa pantun tersebut tidak menjatuhkan mana-mana jantina, tetapi lebih kepada sudut pelajaran di mana ia bermaksud “jangan pandang paras rupa semata-mata”.

menumbuk sambal = berjimak pic.twitter.com/y55LHIXg5T

— Wewenang (@IniAlannn) October 16, 2020

Manakala Wewenang di dalam ciapannya berkata, “Dalam sungguh rupanya maksud pantun lama yang DBP kongsikan semalam. Baru faham lepas penulis terkemuka Puan Nisah Haji Haron terangkan maksud sebenar pantun ni yang secara halus dan berlapik mengkritik suami yang gagal melaksanakan nafkah batin.”

Puan Nisah di dalam mesej penerangannya berkata bahawa, “Pantun itu tentang suami yang tak pandai melayan isteri secara batin. Sebab itu dikatakan buat apa beristeri cantik, kalau tak pandai layan isteri.”

Sambil menambah bahawa secara luasnya, pantun tersebut menyatakan tanggungjawab suami kepada isteri, “Hubungan itu dua hala dan menjadi tanggungjawab suamilah untuk menentukannya,” katanya.

Begitulah indahnya bahasa Melayu kita. Penuh dengan kiasan dan budi bicara. Jika yang diambil hanya permukaan, kita akan terlepas apa yang ada di dalam.

Ciapan yang dimuat naik sejak semalam ini berjaya mencetuskan perbincangan di media sosial. Ia dilihat seperti satu perkembangan positif kerana masyarakat mula peka dengan budaya lama kita.

Namun, melihat situasi ini, DBP sebenarnya mempunyai banyak kerja yang perlu dilakukan kerana kecantikan bahasa Melayu lama masih belum dapat disentuh oleh golongan biasa. Hanya terbeku di dalam almari para ahli tanpa sudi turun menyapa rakyat kebanyakan.

Untuk bacaan lanjut, klik pautan di bawah.

Duta Besar Perancis Ucap Selamat Tinggal Dengan Pantun Perpisahan Dalam Bahasa Melayu

Lengkap Dengan Pantun Dan Seloka, Kumpulan Ini Anjur ‘Kenduri Kahwin’ Dalam Permainan GTA 5


Jom Ketahui Bagaimana Panyee FC Menjadi Kelab Bola Sepak Yang Hebat Di Thailand. Sangat Awesome!

Panyee FC merupakan antara kelab bola sepak paling hebat di Thailand. Jika dilihat dari sudut geografi, kelab ini berasal dari Kepulauan Kecil Koh Panyi. Bila difikirkan semula, mana boleh kelab ini boleh jadi superstar dalam Thailand. Betul tak?

Tapi dengan tekad kanak-kanak yang memulakan legasi Panyee FC, mereka mampu membawa nama Koh Panyi di serata Thailand. Tanpa daratan, mereka mampu bermain bola sepak dengan baik dan penuh skill.

Lihat video di bawah untuk filem pendek ringkas mengenai Panyee FC.

Baca kisah penuh Panyee FC di SemuanyaBola


‘Papa Doakan Mama Dapat Yang Lebih Baik’ – Tunang Zarina Anjoulie Mahu Terus Jadi Sahabat

Sebelum ini, Zarina Anjoulie sering menayang kisah percintaan dengan tunangnya, Datuk Seri Khazrul Elzey di Instagram dan TikTok. Akan tetapi, Zarina dilihat telah memadam gambar mereka daripada tatapan umum baru-baru ini.

Tidak hanya itu, Zarina juga memuat naik satu hantaran di Instagram dengan kapsyen seakan memberi bayangan hatinya sedang remuk dan ramai orang beranggapan bahawa mereka telah putus tunang.

A post shared by Zarina Anjoulie (@anjoulielavocah1)

Susulan itu, Khazrul akhirnya menjawab persoalan mengenai pergolakan yang berlaku dalam hubungan mereka menerusi satu hantaran di TikTok Story miliknya.

Difahamkan, Khazrul menulis luahan bahawa dia bukanlah orang yang baik seperti diimpikan Zarina dan berharap mereka akan terus bersahabat.

“Semoga kita akan terus menjadi sahabat. Papa doakan mama dapat orang yang lebih baik,

“Terima kasih atas cinta mama kepada papa. Hanya Allah dapat membalas di akhirat kelak. I love you (saya sayang kamu), mama.” tulisnya.

Walau bagaimanapun, tiada sebarang kenyataan dikeluarkan oleh Zarina selepas perkongsian Khazrul.


Permainan Buatan Sendiri Yang Akan Buat Anak Lelaki Anda Leka Bermain

Nota Editor: Gambar-gambar dan maklumat disumbangkan oleh Puan Aina Mardhiah, seorang ibu surirumah dan usahawan produk kesuburan dan pakaian ibu menyusu. Artikel ini disiarkan semula di Vocket dengan kebenaran beliau.

Sewaktu melayari sebuah FB page untuk kaum ibu, saya sungguh tertarik dengan satu set gambar permainan kanak-kanak.

Dari jauh sudah terlihat ia terdiri daripada gabungan barangan harian. Dan yang lebih menarik ia dibuat sendiri.

Ada di antara barangan harian ini adalah barangan yang biasanya berbahaya buat anak-anak kecil. Barangan yang biasanya kita larang anak-anak kecil sentuh.

Hasil inisiatif dan kreatif ayah dan ibu, permainan yang diberi nama Happy Board atau Papan Gembira ini terbentuk.

Kalau anda perhatikan, barangan-barangan ini terdiri daripada alat-alat pertukangan. Paip, pili, suis, plug, selak pintu, tamborine, hon, roda, akuarium bersama pam pun ada. Hanya perlu lekatkan kepada sekeping papan dan pasakkannya ke dinding. Puan Aina dan suaminya menggunakan papan terpakai iaitu dinding daripada almari lama.

Anak-anak pasti puas bermain – mereka boleh pulas, buka, cabut, pasang, selak, tutup dan sangkut semua barangan di atas papan. Plug boleh dicabut dan dipasang semula.

Permainan dengan alat tukang ini memenuhi impian anak lelaki yang suka mengetuk, menghentam dan ‘memperbaiki’ permainan mereka.

Permainan ini juga dapat menajamkan fokus, merangsang otak kiri dan melembutkan pergerakan sendi pergelangan tangan dan jari jemari. Learning by play!

Kotak biru ini adalah pam air dan di atasnya adalah sebuah akuarium. Puan Aina dan suami akan meletakkan ikan tiruan, rumpai dan air di dalam akuarium. Apabila butang di kotak biru ditekan, air akan menjadi berombak.

Melihat kegembiraan anak-anak bermain, Puan Aina dan suami bercadang membuat papan lain dan meletakkan telefon dan stereng kereta.

Dan ini pula gambaran penuh Papan Gembira yang anda boleh tiru!

BACA: 15 Idea Hidangan ‘Lunch Box’ Yang Sangat Menarik Untuk Para Ibu Cuba

BACA Lagi: Seorang Ibu Menulis 13 Permainan Yang Kita Patut Tahu Jika Mahu Anak Pandai

LIKE dan FOLLOW Vocket di Facebook serta Instagram


Papan Luncur Air Terpanjang Dunia Bakal Dibuka Bulan Hadapan Di Pulau Pinang

Berita baik buat anda yang sedang mencari destinasi yang bakal dituju sempena musim cuti sekolah yang bakal tiba. Taman Tema Air Escape, Pulau Pinang yang terletak di Teluk Bahang nampaknya bakal menawarkan sebuah pengalaman yang berbeza buat para pengunjung.

Buat pengetahuan anda, papan luncur air sepanjang satu kilometer ini akan menjadi papan luncur air terpanjang di dunia dan dikhabarkan sekiranya anda ingin menaiki luncur ini anda perlu menaiki tangga pada aras ketinggian 42 meter ke puncak tempat luncur bermula. Papan luncur air ini merupakan projek taman tema fasa kedua di Taman Tema Escape.

Selain itu, dianggarkan terdapat 23 pilihan permainan yang menarik di taman tema ini. Antaranya Monkey Business, Coco Limb, Gecko Tower, Atan’s Leap, Jungle Swinger, Lying Lemur dan banyak lagi.

Harga tiket masuk ke Taman Tema Escape adalah bermula daripada RM90 jika walk-in dan sekiranya anda membeli tiket secara atas talian anda akan mendapat potongan harga. Untuk maklumat lanjut anda boleh layari laman web ini. Papan luncur air terpanjang ini dijangka bakal mula dibuka buat orang ramai seawal Disember ini.


Papan Putih Digital ‘Samsung Flip’ Mula Dijual Pada Harga RM12,999

Samsung Malaysia semalam melancarkan Samsung Flip, papan putih digital ntuk pasaran Malaysia. Samsung ingin memudahkan anda untuk berkarya dan menerangkan sesuatu dengan papan putih pintar ini.

Ianya sesuai digunakan untuk kegunaan pejabat, sekolah mahupun di rumah. Skrin bersaiz 55-inch ini hadir dengan sistem operasi Tizen 3.0 dan boleh disambungkan terus ke computer, tablet atau telefon pintar untuk berkongsi kandungan. Jadi mudah untuk transfer terus apa yang anda lukis atau tulis di papan ini ke dalam telefon pintar anda.

Samsung Flip turut hadir dengan internal storage berkapasiti 8GB. Jadi anda tidak perlu risau jika mahu save kerja yang anda buat di Samsung Flip ini. Ciri keselamatan seperti password turut tersedia supaya kerja anda yang ada di Samsung Flip tidak boleh diakses oleh orang lain.

Meeting anda tidak lagi hambar dan lebih interactive dengan adanya Samsung Flip. Buat yang berminat, anda boleh membelinya di bermula hari ini pada harga RM12,999.


Papar Kehidupan ‘Diancam’ Di Israel, Rakaman CCTV Hasil Godam Dragon Force Nyatakan Sebaliknya

Sekitar minggu yang lalu, kumpulan hacker dari Malaysia terdiri daripada DragonForce Malaysia, AnonGhost dan beberapa lagi pasukan yang lain muncul sebagai perwira ‘dalam talian’ setelah melancarkan #OpsBedil dan berjaya menggodam sistem pengkalan data Israel.

Rata-rata netizen memuji kejayaan kumpulan hacker tersebut dan anggap ia sebagai tanda solidariti serta sokongan terhadap warga Palestin yang sedang dibedil oleh Zionis.

Terbaharu, DragonForce Malaysia dilaporkan telah berjaya menggodam 5,000 sistem rakaman kamera litar tertutup CCTV yang dipasang di beberapa kediaman milik warga Israel, memetik sumber Telegram DragonForce Malaysia.

Update from group Telegram Dragon Force Malaysia#DragonForceMalaysia#AnonGhost #GoodJob#OpIsrael #OpsMata#OpsBedil pic.twitter.com/LY8OxkDu9t

— #FreePalestine🇲🇾🇵🇸 (@Ainul982) May 18, 2021

Dragon Force Malaysia has successfully hacked numerous CCTVs placed at Israelis’ residential houses. You can clearly see they are just sitting on the couch while watching TV as if nothing has happened.

Credit : FB Page of Dragon Force Malaysia#OpsBedil #GazaUnderAttack pic.twitter.com/6i23lFxRE9

— SAVE PALESTINE 🇵🇸 (@ohhmyperak) May 18, 2021

Berdasarkan satu ciapan oleh pengguna Twitter @Ohmyperak yang memuat naik semula gambar rakaman CCTV yang berjaya dicuri oleh ForceDragon Malaysia, kelihatan beberapa orang warga tua Israel duduk bersantai di sofa mereka sambil menonton siaran di televisyen.

Mereka dilihat santai seperti tiada peperangan yang berlaku di luar kediaman mereka. Menjenguk ke ruangan komen, rata-rata netizen sepertinya kurang senang dengan tindakan santai yang dipaparkan oleh warga Israel berkenaan.

Ini kerana di media sosial, rata-rata warga Israel serta pemimpin mereka menuduh kononnya warga Palestin merupakan kelompok ‘pengganas’ yang memulakan dahulu peperangan lalu melancarkan gerakan tanda pagar #IsraelUnderAttack di Twitter.

Santai la dulu. Esok2 kat padang mahsyar, Palestinians pulak santai tengak depa kena campak masuk neraka. Hole in one. 😇

@JatIkhwan see israel under attack konon, boleh bersenang lenang lagi tgk tv mkn kerepek ewahhh 🤣

Dalam pada itu, dilaporkan juga terdapat hacker dari Israel yang berjaya menggodam akaun Instagram milik salah seorang Instafamous di Malaysia.

So mutuals hati hati,iSrAeL dah mula hack ig instafam 😭 korang buat 2FA segera !!! pic.twitter.com/QHd4mqlnoW

— nana 🇵🇸 ♡ ➐ (@nanashittt) May 18, 2021

Lantaran itu, anda disarankan supaya menjaga keselamatan akaun sosial media masing-masing dan kalau boleh cipta kata laluan yang sukar untuk hacker Israel godam kerana menerusi platform inilah kita semua boleh bantu perang siber #OpsBedil dan solidariti untuk menyokong Palestin.

Tular minggu lalu, ForceDragon Malaysia berjaya godam pengkalan data Israel.

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel

Apa Yang Anda Perlu Tahu Mengenai Unit 8200, Agensi Risikan Siber Israel

Lantang Suarakan Isu Palestin, Instagram Beri Amaran Padam Akaun Heliza Helmi


Papar Kerinduan Seorang Ayah, Filem Pendek ecoBrown’s Ini Undang Sebak

Mudah untuk mengatakan saya sayang ibu dan ayah saya. Namun, adakah dengan ungkapan ini sahaja sudah mampu membuktikan kasih sayang kita kepada mereka?

Tampil mengetengahkan tema kekeluargaan, tahun ini jenama beras terkemuka ecoBrown’s mencuri tumpuan ramai apabila filem pendek terbitan syarikat itu tular di media sosial.

Kurang seminggu dimuatnaik di laman Facebook rasmi ecoBrown’s, filem pendek berjudul ‘Kasih Yang Kekal’ berjaya meraih lebih tiga juta tontonan dengan 90 ribu tanda suka dan 24 ribu perkongsian.

Lebih memilukan, tinjauan The Vocket di ruangan komen mendapati rata-rata penonton terdiri anak perantauan meninggalkan komen hiba apabila tidak dapat pulang beraya di kampung.

Ia berikutan terdapat babak menunjukkan watak si anak bernama Wan yang sudah lama tidak bercuti, tahun ini berpeluang pulang ke kampung halaman memandangkan dia bertugas dalam daerah sama.

Watak Wan sebagai tentera juga adalah simbolik penghargaan, didedasikan kepada semua petugas barisan hadapan negara yang sanggup berkorban masa dan tenaga demi negara.

Dibintangi Naim Daniel, Hasnul Rahmat dan Julia Farhana, ‘Kasih Yang Kekal’ pasti membuatkan anda menitiskan air mata. Tonton video penuh ‘Kasih Yang Kekal’ di bawah ini.

Menerusi karya hebat ini, ecoBrown’s mengajak rakyat Malaysia memanfaatkan setiap peluang yang ada dengan menghargai insan tersayang. Jika dahulu ibu dan ayah sanggup berkorban segalanya demi membesarkan anak, kini tiba giliran kita untuk membalas jasa mereka.

Apatah lagi di saat mereka meniti usia tua, perhatian dan kasih sayang daripada insan bernama anak adalah satu nikmat besar yang cukup menggembirakan.

Bagi memastikan kesihatan insan tersayang terus terjaga, keperluan asas seperti amalan pemakanan sihat harus dititikberatkan.

Apatah lagi, jika ibu atau ayah anda menghidap penyakit diabetes, pemilihan diet yang sesuai penting untuk memastikan paras gula dalam darah terkawal sekali gus menghindari risiko lebih kronik.

Memahami keperluan itu, ecoBrown’s tampil memperkenal Beras Perang Kukus ecoBrown’s. Ia adalah beras bijirin penuh yang diperakui rendah Indeks Glisemik (GI).

Beras Perang Kukus ecoBrown’s tidak sama seperti beras perang lain di pasaran kerana ia mempunyai tekstur lebih lembut, mudah dicerna dan rasa sedap seakan nasi putih biasa.

Beras ini dihasilkan menerusi proses pengukusan unik, membenarkan vitamin dan mineral dalam lapisan bran meresap terus ke dalam endosperma. Ia kemudian melalui proses pengeringan dan akhirnya dibungkus secara vakum bagi memastikan kualiti dan khasiatnya kekal terpelihara.

Paling penting, Beras Perang Kukus ecoBrown’s produk buatan Malaysia dan ia mendapat pensijilan halal daripada JAKIM. Dengan segala kelebihan dan khasiatnya, Beras Perang Kukus ecoBrown’s sebenarnya sesuai untuk setiap generasi dan seisi keluarga!

Walaupun anda mungkin berada jauh di perantauan, ia bukan penghalang untuk memastikan keperluan dan kebajikan keluarga tersayang di kampung halaman lengkap sempurna.

Jika anda bimbang bekalan beras terputus atau tidak mahu ibu atau ayah anda bersusah payah membeli beras di luar, ecoBrown’s menawarkan penyelesaian terbaik menerusi pakej langganan selama enam bulan.

Dengan melanggan pakej itu, ecoBrown’s akan memastikan lima kilogram Beras Perang Kukus ecoBrown’s dihantar ke kediaman keluarga anda setiap bulan tanpa sebarang caj penghantaran! Bagi anda yang berminat untuk melanggan pakej bulanan ini, layari www.shop.ecobrown.com.

Sementara itu, kami kongsikan beberapa resipi makanan sihat yang anda boleh cuba di rumah pada pautan di bawah ini.

Tidak Perlu Ke Korea, Ini Resipi Bibimbap Yang Sedap Dan Sihat Sesuai Untuk Anda Yang Berdiet

Resipi Lazat Dan Sihat ‘Ayam Ungkep’ Tanpa Santan

Resipi Mudah, Sedap Dan Sihat Kek Pisang Kukus


Papar Situasi Lucu Ketika Kuarantin, Filem ‘All U Need Is Love’ Ini Pasti Buat Anda Tertawa

Sebuah filem hebat dari Hong Kong bakal menemui anda tidak lama lagi dan filem ini dihasilkan dengan kolaborasi 10 syarikat. Bukan itu sahaja, filem ini hadir dengan barisan pelakon hebat seperti Louis Koo, Jackie Chan, Michael Hui, Francis Ng, Julian Cheung dan banyak lagi.

Filem All U Need Is love ini mengisahkan tentang sebuah hotel secara tidak sengaja telah menjadi sebagai pusat kuarantin apabila disyaki menjadi punca penularan wabak coronavirus.

Lantaran itu, para pelanggan di hotel tersebut terpaksa menjalani kuarantin 14 hari. Sepanjang tempoh kuarantin, para pelanggan mula berkenalan antara satu sama lain untuk menghilangkan bosan dan terdapat banyak perkara melucukan berlaku.

Untuk pengetahuan anda, filem All You Need is Love ini akan menemui anda pada 22 April 2021. Jangan terlepas untuk menonton filem ini di pawagam terdekat anda dan berhibur bersama keluarga.

Pastinya filem ini akan mampu membuatkan anda dapat ‘relate’ dengan situasi yang berlaku terutama sekali yang menjalani kuarantin ketika pandemik. Adakah anda juga mempunyai pengalaman yang tidak dapat dilupakan ketika dikuarantin?

Kami kongsikan beberapa artikel yang sedang ‘trending’ di The Vocket pada pautan di bawah ini.

‘Perasan Bagus Dan Tidak Berdisiplin’- Fizz Fairuz Kecewa Dengan Sikap Pelakon Baru

Balas Dendam Atas Nama Persahabatan, Lihat Aksi ‘Awesome’ Carey Mulligan Dalam Promising Young Woman


Abe Bekas PM Jepun Ditembak, Identiti Suspek Didedahkan Kepada Umum

Suspek kes tembak bekas Perdana Menteri Jepun (PM) Shinzo Abe telah didedahkan kepada umum.

Agensi berita Jepun NHK memetik polis sebagai berkata suspek bernama Tetsuya Yamagami seorang bekas anggota Pasukan Bela Diri Maritim telah ditahan. “Dia berusia dalam lingkungan 40-an dan penduduk Nara,” kata laporan itu yang tidak menyebut punca serangan terbabit.

Abe ialah perdana menteri paling lama berkhidmat di negara matahari terbit, iaitu selama dua penggal, dari 2006 hingga 2007 dan 2012 hingga 2020. Dia meletak jawatan pada 2020 kerana sakit.

“Abe berada di Nara untuk berkempen menjelang pilihan raya Dewan Tinggi Parlimen yang dijadualkan pada Ahad,” lapor NHK.

Japanese media reports say that the suspect is a former Maritime Self-Defense Force member.

— The Japan Times (@japantimes) July 8, 2022

Duta Besar Amerika Syarikat (AS) ke Jepun Rahm Emanuel berkata dalam catatan di Twitter, “Kami semua sedih dan terkejut dengan penembakan bekas Perdana Menteri Abe Shinzo. Abe telah menjadi pemimpin Jepun yang cemerlang dan sekutu AS yang tidak tergoyahkan. Kerajaan AS dan rakyat Amerika mendoakan kesejahteraan Abe-san, keluarganya, dan rakyat Jepun.”

“Bekas perdana menteri Jepun Shinzo Abe telah diterbangkan ke hospital tetapi tidak bernafas dan jantungnya telah berhenti berdegup,” kata pegawai itu namun tidak dilaporkan adakah Abe masih hidup.

Pegawai bomba tempatan Makoto Morimoto berkata, Abe mengalami serangan jantung dan paru-paru selepas ditembak dan dibawa ke hospital berdekatan.

Ketua Setiausaha Kabinet Hirokazu Matsuno memberitahu pemberita bahawa polis menahan seorang lelaki yang disyaki menjadi penyerang di tempat kejadian.

“Perbuatan biadab seperti ini tidak boleh dimaafkan sama sekali, apa pun alasannya, dan kami mengutuk sekeras-kerasnya,” kata Matsuno.

Bagaimana Jepun mampu bangkit di bawah pemerintahan maharaja muda? Rujuk pautan di bawah untuk membaca.

Bagaimana Jepun Mampu Bangkit Di Bawah Pemerintahan Maharaja Muda

Kamagasaki, Bandar Yang ‘Dipadam’ Daripada Peta Jepun

Bagaimana Selipar ‘Jepun’ Tat Sing Beri Ilham Kepada Rekaan Jenama Selipar Seluruh Dunia


PappaRich Tanggung Hutang Sebanyak RM37.22 Juta, Berdepan Risiko Penutupan Operasi

PappaRich yang mempunyai 125 cawangan di seluruh dunia berdepan dengan masalah hutang sebanyak RM37.22 juta dan kini rangkaian restoran terbesar di Malaysia ini bakal berdepan dengan saman yang akan membawa kesan kepada penutupan operasi.

Petisyen yang dikemukan oleh Agathisfour Sdn Bhd terhadap Paparich Group Sdn Bhd (PGSB) di atas jumlah yang perlu dibayar oleh anak syarikat serta syarikat-syarikat berkaitan kepada Paparich Malaysia Sdn Bhd dan Roti-Roti International Sdn Bhd (RRI).

Melalui satu laporan yang dikeluarkan oleh theedgemarkets.com, PGSB, Agathisfour dan Paparich Malaysia pada Mei 2014 telah memasuki satu perjanjian untuk Agathisfour memperoleh 4.47 juta saham di Papparich Malaysia dengan harga sebanyak RM24 juta dan 325,303 saham baru dalam syarikat dengan harga RM6 juta.

Melalui perjanjian tersebut, PGSB diwajibkan untuk menyelesaikan secara penuh jumlah hutang (bukan perdagangan) kepada Paparich Malaysia dalam masa 36 bulan dari tarikh perjanjian, ini termasuk hutang yang harus dibayar kepada RRI pada Oktober 2015.

Namun untuk hutang yang melibatkan RRI telah dilanjutkan tarikhnya hingga Mei 2017. Akan tetapi, Agathisfour menyatakan bahawa PGSB telah gagal untuk menyelesaikan sepenuhnya jumlah hutang atau menyelesaikan baki yang dihutang, berjumlah RM37.22 juta.

Akibat daripada gagal menjalankan tanggungjawab mengikut perjanjian yang telah ditetapkan, selain dari petisyen pergulungan atau winding-up, Agathisfour turut mengajukan kepada mahkamah untuk tindakan prestasi khusus perjanjian serta tuntutan ganti rugi.

Namun, saman ini masih belum selesai didengar di Mahkamah Tinggi.

Agathisfour berpendapat bahawa PGSB tidak mampu serta tidak dapat untuk melunaskan hutang mereka berikutan kegagalan syarikat untuk membayar RM1.069 juta dalam tempoh 21 hari.

Melalui akaun syarikat yang telah diaudit, PGSB merekodkan jumlah aset sebanyak RM25.85 juta, angka yang lebih rendah daripada jumlah liabiliti iaitu RM29.48 juta.

Melalui satu fail yang direkodkan di mahkamah mengenai perjanjian pada Mei 2014, ia menunjukkan bahawa PGB memiliki 70% kepentingan di Papparich Malaysia sementara bakinya 30% dipegang oleh Agathisfour. RRI yang terlibat di dalam perniagaan fancais restoren, pembuatan, pembekalan dan pengedaran produk makanan pula dimiliki 100% oleh Paparich Malaysia.

Menurut laman webnya, Paparich kini mempunyai 55 cawangan kedai aktif di negara ini sejak kali pertama dibuka pada tahun 2006. Operasi Papparich di luar negara pula dilakukan secara francais dan dikendalikan oleh ST Group Food Industries Holdings. Setakat Ogos 2019, mereka telah mengendalikan 35 restoran, termasuk di Australia.

Keuntungan PGSB mencatat penurunan sejak 2012 dengan syarikat jatuh ke tahap paling teruk pada tahun kewangan berakhir 30 Jun 2018, dengan kerugian bersih RM11.93 juta.

Papparich Malaysia juga mencatat kerugian bersih RM536,547 pada tahun 2018 berbanding untung bersih RM1.36 juta pada 2017

Pada 2008, Starbucks dilaporkan telah hampir muflis. Ia disebabkan beberapa isu yang gagal dikendalikan oleh pengurusan lama. Tetapi Starbucks berjaya keluar dari masalah tersebut dengan beberapa langkah proaktif. Klik pautan di bawah untuk membaca.

Hampir Muflis Pada 2008, Ini Yang Dilakukan Starbucks Untuk Menyelamatkan Diri


Paper Plane Hostel, Sebuah Hostel Dengan Tarikan Rooftop Garden

Bagai cendawan tumbuh selepas hujan, semakin banyak pula hostel-hostel murah yang dibuka sebagai tempat penginapan backpackers semua.

Apa yang menariknya, kewujudan hostel-hostel ini turut memberikan pilihan alternatif kepada pelancong tempatan yang ingin melancong di dalam negara sahaja.

Dengan harga yang sangat berpatutan, hostel-hostel ini turut menampilkan rekaan dan hiasan yang unik lagi kreatif sebagai tarikan pelanggan.

Paper Plane Hostel yang baru dibuka pada tahun 2015 ini juga merupakan satu lagi hostel yang menarik untuk kemudahan para backpackers sekalian. Namanya yang tersendiri merupakan ilham daripada permainan kapal terbang kertas semasa zaman kanak-kanak.

Sebuah hostel yang hip dan baru, ia diubahsuai dan dibina semula dari sebuah rumah zaman kolonial yang berusia 100 tahun. Tarikan di Paper Plane Hostel ini ialah hiasan dalamannya yang telah dihiasi dengan lukisan-lukisan dinding oleh para artis berbeza.

Setiap lukisan mempunyai jalan cerita yang tersendiri. Selain itu, kedudukan lukisan-lukisan ini yang saling bersebelahan dan disusun dengan kreatif turut memberikan nafas baru bagi bangunan bersejarah ini.

Menawarkan 6 bilik dormitori serta 4 bilik peribadi, pastinya Paper Plane Hostel mempunyai jenis bilik yang sesuai dengan keperluan anda.

Bagi pengembara wanita, anda tidak perlu bimbang kerana turut tersedia bilik dormitori yang khusus untuk wanita sahaja.

Pada harga bermula RM70, hostel ini memberikan nilai yang hebat kepada para pelanggannya.

Istimewanya lagi, Paper Plane Hostel turut menyediakan rooftop garden, di mana ia merupakan the perfect spot to chill out bersendirian atau bersama teman.

Mungkin, di saat anda hanya mahu beristirehat setelah seharian berjalan-jalan di luar, menyendiri di rooftop garden merupakan pilihan terbaik. Cuba bayangkan, anda menghirup minuman kegemaran sambil menikmati indahnya langit malam. Wah!

Pendek kata, anda berasa seperti berada di rumah saat kaki melangkah masuk ke Paper Plane Hostel!

Paper Plane Hostel terletak di No. 15, Jalan Sin Chew Kee, 50150, Kuala Lumpur, Malaysia.

Untuk maklumat lanjut, hubungi 03-2110 1676 atau 012-703 1676. Anda juga boleh layari laman web Paper Plane Hostel.

Terima kasih kepada Seng Chee Photography kerana membenarkan kami menggunakan hasil fotografi beliau yang superb ini!


Para Menteri Mungkin Gunakan ‘Proton Perdana’ Dari China?

Bermula dengan cadangan untuk mendapatkan Toyota Vellfire dan Honda Accord, pihak kerajaan secara rasminya pada minggu lalu telah mengumumkan bakal menggunakan Proton Perdana sebagai tanda sokongan kepada jenama kereta tempatan.

Walau bagaimanapun, pada minggu ini timbul lagi sebuah ura-ura dimana Proton Perdana yang bakal digunakan mungkin didatangkan dari China.

Hal ini berikutan Proton dikatakan tidak mampu menawarkan model sedia ada kerana Honda kini tidak lagi membekalkan komponen-komponen tersebut. Untuk pengetahuan, model Proton Perdana sebelum ini adalah rebadge daripada Honda Accord.

Selain itu, pihak kerajaan juga mungkin terpaksa mengeluarkan kos yang besar untuk penyelenggaraan bahagian luar kenderaan memandangkan Proton Perdana hadir dengan rekaan yang sedikit berbeza berbanding Honda Accord.

Kemungkinan besar Geely Borui yang digantikan dengan lencana jenama kebangsaan nasional antara keputusan yang bakal dipilih kerajaan bagi menggantikan model Proton Perdana sedia ada.

Sebelum itu, pihak Geely juga nampaknya perlu menyediakan Geely Borui versi pemanduan sebelah kanan memandangkan model sedia ada semuanya ditawarkan dengan pemanduan sebelah kiri untuk kegunaan pengguna di China.

Nampaknya pemilihan kereta rasmi untuk kegunaan para menteri dan ahli tertinggi kerajaan masih lagi menjadi tanda tanya. Sama-sama kita nantikan model manakah yang bakal menghiasa jalan raya untuk kegunaan para menteri di Malaysia.

Kami kongsikan kepada kronologi berita mengenai pemilihan kereta rasmi untuk kegunaan para menteri dan pegawai tinggi di Malaysia.

Batal Hasrat Guna Vellfire, Kerajaan Pilih Untuk Kekalkan Penggunaan Proton Perdana

Vellfire Dan Honda Accord Dipilih Sebagai Kenderaan Rasmi Menteri Dan Pegawai Tinggi


Para Penganalisis Menjangka Apple Berpeluang Mendapatkan Syarikat Disney

Sejak Disney berjaya mendapatkan beberapa syarikat dan jenama besar seperti 20th Century Fox, Star Wars dan Pixar, ramai yang mula membuka mata mengenai syarikat terkenal di Hollywood ini.

Walau bagaimanapun, siapa sangka bermula dengan sekadar kerjasama antara dua syarikat, kini ura-ura semakin kuat mengatakan Apple berada dalam posisi terbaik untuk mendapatkan syarikat Disney.

Semuanya disebabkan saham syarikat Disney yang jatuh mendadak disebabkan wabak coronavirus sekaligus membuka peluang buat syarikat Apple membuat bidaan besar-besaran dalam mendapatkan syarikat yang penuh dengan potensi ini.

Berdasarkan laporan, syarikat Disney terpaksa menanggung kerugian sebanyak $85 bilion (RM368.2 bilion) sejak tiga minggu terakhir ini manakala permodalan pasaran bagi Disney sekitar $165 bilion (RM714.7 bilion) ketika ini

Untuk pengetahuan, hubungan baik antara Disney dan Apple bukanlah sesuatu yang baru. Sebelum ini, dua syarikat ini pernah bekerjasama dalam memperkenalkan watch face Disney yang tersedia pada Apple Watch.

Selain itu, bekas CEO Apple, Steve Jobs juga merupakan salah seorang peminat Disney dimana beliau merupakan bekas CEO Pixar sebelum dimiliki oleh Disney. Malah, bekas CEO Disney yang baru sahaja meletak jawatan iaitu Bob Iger turut bersetuju sekiranya Apple bergabung bersama Disney.

Setakat ini masih belum terdapat sebarang bidaan rasmi daripada pihak Apple mengenai pengambilalihan syarikat Disney. Mendapatkan syarikat Disney ini pastinya membuka lebih banyak potensi buat syarikat ini dengan adanya Apple TV, Disney+, hak cipta watak Disney sekaligus membolehkan syarikat ini menjadi kuasa besar bagi industri teknologi dan hiburan.

Agak mengejut namun siapa yang menyangka iPhone 11 dilaporkan masih berfungsi selepas dua bulan terendam di dalam tasik Disney.

iPhone 11 Ditemui Masih Berfungsi Selepas Dua Bulan Terendam Di Dalam Tasik Disney

Pelancaran Apple iPhone 9 Ditangguhkan Berikutan Wabak COVID-19

Apple iPhone 12 Mungkin Hadir Dengan Warna ‘Navy Blue’